tripathysagar/odia_wiki huggingface dataset:
ସାହାସପୁର ଏକ ଭାରତୀୟ ଜନଗଣନା ସହର   ଅଟେ । ଏହା ଉତ୍ତର ପ୍ରଦେଶର ମୋରଦବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାହାସପୁର ୨୯.୧୨୦୭ ଉତ୍ତର ଅକ୍ଷାଂଶ ଓ ୭୮.୬୨୧୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାହାସପୁର ସହରର ମୋଟ ଜନସଂଖ୍ୟା ୧୪୧୯୮ ଅଟେ । ସେଥି ମଧ୍ୟରୁ ୫୩.୨୮% ଜଣ ପରୁଷ ହୋଇଥିବା ବେଳେ ୪୬.୭୨% ଜଣ ନାରୀ ଅଟନ୍ତି । ସାହାସପୁରର ସାକ୍ଷରତା ହାର ୩୧.୩୩% ଅଟେ । ଏହା ଜାତୀୟ ହାରଠାରୁ ୩୩.୫୧% ପ୍ରତିଶତ କମ ଅଟେ । ସେଥିରୁ ୨୦.୯୩% ପ୍ରତିଶତ ପୁରୁଷ ଓ ୧୦.୪୦% ନାରୀ ଅଟନ୍ତି । ୨୦.୦୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାହାସପୁରର ସରକାରୀ ଭାଷା ଅଟେ ।
ଜିଯାମାତା ଉଦ୍ୟାନ, ପୂର୍ବରୁ ରାଣିଚି ବାଗ  ( ରାଣୀଙ୍କ ବଗିଚା ) ନାମରେ ପରିଚିତ ଥିବା ଏକ ଉଦ୍ୟାନ ଯାହା ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ସହରରେ ଅବସ୍ଥିତ  । ବ୍ରିଟିଶ ଅମଳରେ ଏହାକୁ ଭିକ୍ଟୋରିଆ ଉଦ୍ୟାନ କୁହାଯାଉଥିଲା । ଏଠାରେ ଏକ ଚିଡିଆଖାନା ମଧ୍ୟ ରହିଛି । ଏହା ମୁମ୍ବାଇ ସହରର କେନ୍ଦ୍ରାଞ୍ଚଳ ବୈକୁଲାଠାରେ ଅବସ୍ଥିତ ଓ ଏହା 1861 ମସିହାରେ ସ୍ଥାପିତ ହେଇଥିଲା । ଏହା ଭାରତର ଏକ ସର୍ବପୁରାତନ ଚିଡିଆଖାନା । ଏହାକୁ ଏକ ସମୟରେ ବୀରମାତା ଯିଯାବାଇ ଭୋଂସଲେ ଉଦ୍ୟାନ ନାମରେ ମଧ୍ୟ କୁହାଯାଉଥିଲା ।
ପ୍ରୀତିରଞ୍ଜନ ଘଡ଼ାଇ  (ଜନ୍ମ: ୬ ଜୁନ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ  । ପ୍ରୀତିରଞ୍ଜନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୨୦୦୯, ୨୦୧୪ ଓ ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କୋରାଇ ଓ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରୀତିରଞ୍ଜନ ଘଡ଼ାଇ ୧୯୭୩ ମସିହାର ଜୁନ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରଫୁଲ୍ଲ ଚନ୍ଦ୍ର ଘଡ଼ାଇ । ସେ ଓଡ଼ିଆ ଅଭିନେତ୍ରୀ ଝିଲିକ୍ ଭଟ୍ଟାଚାର୍ଯ୍ୟଙ୍କୁ ବିବାହ କରିଛନ୍ତି । ପ୍ରୀତିରଞ୍ଜନଙ୍କର ଶିକ୍ଷାଗତ ଯୋଗ୍ୟତା ମେକାନିକାଲ ଇଞ୍ଜିନିୟରିଂରେ ସ୍ନାତକ । ପ୍ରୀତିରଞ୍ଜନଙ୍କର ବାପା ପ୍ରଫୁଲ୍ଲ ଘଡ଼ାଇ ଜଣେ ରାଜନୀତିଜ୍ଞ ଏବଂ ସେ ଓଡ଼ିଶା ସରକାରଙ୍କ ଅଧିନରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ରାଜନୈତିକ ଜୀବନ ପ୍ରୀତିରଞ୍ଜନ ଘଡ଼ାଇ ଓଡ଼ିଶା ରାଜନୀତିରେ ବିଜୁ ଜନତା ଦଳ କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୭,୧୫୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ପ୍ରଦୀପ ବଳ ସାମନ୍ତଙ୍କ ଠାରୁ ୯,୫୭୭ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ହିତେଶ କୁମାର ବଗର୍ତ୍ତି  (ଜନ୍ମ: ୧ ଜୁଲାଇ ୧୯୬୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଖଡ଼ିଆଳ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ହିତେଶ କୁମାର ବଗର୍ତ୍ତି ୧୯୬୬ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୁଞ୍ଜ ବିହାରୀ ବଗର୍ତ୍ତି ଓ ପତ୍ନୀଙ୍କ ନାମ ରୀତା ରାଣୀ ବଗର୍ତ୍ତି । ରାଜନୈତିକ ଜୀବନ ହିତେଶ କୁମାର ବଗର୍ତ୍ତି ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଡିପ୍ଲୁପ୍ରେଡନେଟ  (ଇଂରାଜୀ ଭାଷାରେ / ), ଡ୍ୟୁରେଜୋଲ ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ କର୍ଟିକୋଷ୍ଟିରଏଡ ଯାହା ଆଖି ଅସ୍ତ୍ରୋପଚାର ପରେ ଯନ୍ତ୍ରଣା ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ଯେଉଁମାନେ ଏହାକୁ ବ୍ୟବହାର କରନ୍ତି ସେମାନେ କଣ୍ଟାକ୍ଟ ପିନ୍ଧିବା ଉଚିତ୍ ନୁହେଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିପତା ପ୍ରଦାହ, ଆଲୋକ ପ୍ରତି ସମ୍ବେଦନଶୀଳତା ଏବଂ ଆଖି ଲାଲ ରଙ୍ଗ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖି ଚାପ ବୃଦ୍ଧି, ମୋତିଆବିନ୍ଦୁ, ଧୀର ଆରୋଗ୍ୟ ଏବଂ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ୨୦୦୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଡିପ୍ଲୁପ୍ରେଡେଟ୍ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୫ ମିଲି ଔଷଧର ମୂଲ୍ୟ ପ୍ରାୟ ୬୦ ଡଲାର ଥିଲା । ଏହା ମୂଳତଃ ପ୍ରେଡନିସୋଲୋନରୁ ତିଆରି ହୋଇଥିଲା ।
ଧାନଚାଙ୍ଗଡା ଓଡ଼ିଶାର ନୟାଗଡ଼ ଜିଲ୍ଲାର ଭାପୁର ବ୍ଲକ ଅନ୍ତର୍ଗତ ଏକ ପଞ୍ଚାୟତ ତଥା ଏକ ପର୍ଯ୍ୟଟନ ସ୍ଥଳୀ ଅଟେ । ଏହି ସ୍ଥାନଟି ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ଏବଂ ନୀଳମାଧବ ପୀଠର ଅତିନିକତର ଗାଁ ଅଟେ । ଗମନାଗମନ ଏହା ନୟାଗଡଠାରୁ 35 କି.ମି.ଏବଂ ଖୋର୍ଦ୍ଧାଠାରୁ ୫୦ କି.ମି.ଏବଂ ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୮୮ କିମି ଦୂରରେ ଅବସ୍ଥିତ । କେବଳ ବସ ଯୋଗେ ଯିବା ଆସିବା ସୁବିଧା ଅଛି । କଣ୍ଟିଲୋ ବସଷ୍ଟାଣ୍ଡରୁ ଅଟୋ ଯୋଗେ ଆସିବାକୁ ପଡିବ । ଶିକ୍ଷା ଏହି ଗ୍ରାମରେ ଗୋଟିଏ ପ୍ରାଥମିକ ବିଦ୍ୟାଳୟ, ଗୋଟିଏ ମଧ୍ୟଇଂରାଜୀ ବିଦ୍ୟାଳୟ, ଏବଂ ଗୋଟିଏ ଉଚ୍ଚ ବିଦ୍ୟାଳୟ । ସଂସ୍କୃତି ଏହି ସ୍ଥାନରେ ପ୍ରାଚୀନ ବିଶ୍ୱାବସୁ ପୀଠ , ବିଷ୍ଣୁ ମନ୍ଦିର ଏବଂ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ଦଣ୍ଡ ଯାତ୍ରା , ଦୋଳ ଯାତ୍ରା, ଧନୁ ସଙ୍କ୍ରାତି ଯାତ୍ରା ଆଦି ଅନୁଷ୍ଠିତ ହୋଇଥାଏ ।
ହିନ୍ଦୁ ପୁରାଣ ରାମାୟଣର ବର୍ଣ୍ଣନା ଅନୁସାରେ, ଯେତେବେଳେ ହନୁମାନ ସୀତାଙ୍କ ସନ୍ଧାନରେ ଲଙ୍କାରେ ପହଞ୍ଚିଥିଲେ, ଏହି ଅବସରରେ ତାଙ୍କୁ ମେଘନାଦ ଧରି ରାବଣଙ୍କ ଦରବାରରେ ହାଜର କରାଇଥିଲେ । ତା ପରେ ରାବଣ ହନୁମାନର ଲାଞ୍ଜକୁ ନିଆଁ ଲଗାଇଲା ଏବଂ ହନୁମାନ ତାଙ୍କର ଜଳୁଥିବା ଲାଞ୍ଜ ସହାୟତାରେ ଲଙ୍କାକୁ ପୋଡ଼ି ଦେଲେ । ଜଳୁଥିବା ଲାଞ୍ଜ ଯୋଗୁଁ ହନୁମାନ ପ୍ରବଳ ଯନ୍ତ୍ରଣା ଭୋଗୁଥିଲେ । ଲାଞ୍ଜର ନିଆଁକୁ ଲିଭାଇ ଏଥିରୁ ମୁକ୍ତି ପାଇବାକୁ ସେ ସମୁଦ୍ର ଆଡ଼କୁ ଦୌଡିଥିଲେ । ସେହି ସମୟରେ, ହନୁମାନଙ୍କ ଦେହରୁ ବାହାରୁଥିବା ଝାଳର ଏକ ବୁନ୍ଦା ସମୁଦ୍ର ପାଣିରେ ପଡିଥିଲା ଯାହା ଏକ ମାଛ ପିଇଦେଇଥିଲା । ଫଳରେ ଏହି ମାଛ ଗର୍ଭବତୀ ହୋଇ ଏକ ପୁତ୍ର ସନ୍ତାନ ଜନ୍ମ ଦେଲା, ଯାହାର ନାମ ମକରଧ୍ୱଜ ଥିଲା । ମକରଧ୍ୱଜ ମଧ୍ୟ ହନୁମାନଙ୍କ ପରି ଅତ୍ୟନ୍ତ ଶକ୍ତିଶାଳୀ ଏବଂ ତେଜୀୟାନ ଥିଲେ । ତାଙ୍କୁ ଅହିରାବଣଦ୍ୱାରା ପାତାଲଲୋକର ଦ୍ୱାରପାଳ ଭାବରେ ନିଯୁକ୍ତ କରାଯାଇଥିଲା । ଯେତେବେଳେ ଅହିରାବଣ ନିଜର ମାୟାଶକ୍ତି ପ୍ରୟୋଗ ପୂର୍ବକ ପ୍ରଭୁ ରାମ ଏବଂ ଲକ୍ଷ୍ମଣଙ୍କୁ ବଳି ଉତ୍ସର୍ଗ କରିବା ପାଇଁ ଦେବୀଙ୍କ ନିକଟକୁ ଆଣିଥିଲେ, ସେତେବେଳେ ହନୁମାନ ଶ୍ରୀ ରାମ ଏବଂ ଲକ୍ଷ୍ମଣଙ୍କୁ ମୁକ୍ତ କରିବା ପାଇଁ ପାତାଳଲୋକରେ ପହଞ୍ଚି ସେଠାରେ ମକରଧ୍ୱଜକୁ ଭେଟିଥିଲେ । ପ୍ରଥମେ ମକରଧ୍ୱଜ ନିଜକୁ ହନୁମାନଙ୍କର ପୁତ୍ର ଭାବେ ପରିଚୟ ଦେଲେ । ତେବେ ହନୁମାନ ଆଜନ୍ମ ବ୍ରହ୍ମଚାରୀ ଥିବାରୁ ଏହିକଥାକୁ ବିଶ୍ୱାସ କଲେ ନାହିଁ । ଏହା ପରେ ମକରଧ୍ୱଜ ହନୁମାନଙ୍କ ତାଙ୍କର ଜନ୍ମର କାହାଣୀ ବର୍ଣ୍ଣନା କଲେ । ହନୁମାନ ଅହିରାବଣକୁ ବଧ କରି ପ୍ରଭୁ ଶ୍ରୀରାମ ଏବଂ ଲକ୍ଷ୍ମଣଙ୍କୁ ମୁକ୍ତ କରିଥିଲେ ଏବଂ ମକରଧ୍ୱଜଙ୍କୁ ପାତାଲଲୋକର ଅଧିପତି ଭାବରେ ନିଯୁକ୍ତ କରିଥିଲେ ଏବଂ ତାଙ୍କୁ ଧର୍ମର ପଥ ଅନୁସରଣ କରିବାକୁ ପ୍ରେରଣା ଦେଇଥିଲେ ।
ଗୋବର୍ଦ୍ଧନ ଦାଶ  (ଜନ୍ମ: ୧୫ ଅପ୍ରେଲ ୧୯୬୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜୁନାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗୋବର୍ଦ୍ଧନ ଦାଶ ୧୯୬୫ ମସିହାର ଅପ୍ରେଲ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ଦାଶ ଓ ପତ୍ନୀଙ୍କ ନାମ ସସ୍ମିତା ଦାଶ । ରାଜନୈତିକ ଜୀବନ ଗୋବର୍ଦ୍ଧନ ଦାଶ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ପୋର୍ସା ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ମୋରେନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୋର୍ସା ୨୬.୬୭୩୨ ଉତ୍ତର ଅକ୍ଷାଂଶ ଓ ୭୮.୩୭୦୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୋର୍ସା ସହରର ମୋଟ ଜନସଂଖ୍ୟା ୩୩୦୯୭ ଅଟେ । ସେଥି ମଧ୍ୟରୁ ୫୩.୮୨% ଜଣ ପରୁଷ ହୋଇଥିବା ବେଳେ ୪୬.୧୮% ଜଣ ନାରୀ ଅଟନ୍ତି । ପୋର୍ସାର ସାକ୍ଷରତା ହାର ୬୬.୩୫% ଅଟେ । ଏହା ଜାତୀୟ ହାରଠାରୁ ୧.୫୧% ପ୍ରତିଶତ କମ ଅଟେ । ସେଥିରୁ ୪୦.୬୨% ପ୍ରତିଶତ ପୁରୁଷ ଓ ୨୫.୭୩% ନାରୀ ଅଟନ୍ତି । ୧୬.୫୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପୋର୍ସାର ସରକାରୀ ଭାଷା ଅଟେ ।
ଭାଗିରଥି ଦାସ, ଜଗତସିଂହପୁର ଜିଲ୍ଲାରେ ଜନ୍ମିତ ଜଣେ ଓଡ଼ିଆ ସାହିତ୍ୟିକ । ସେ ଉପନ୍ୟାସ, ନାଟକ, ଗଳ୍ପ ଓ କବିତା ରଚନା ସହିତ ଓଡ଼ିଆ କଥାଚିତ୍ରରେ କାହାଣୀ ମଧ୍ୟ ଲେଖିଛନ୍ତି । ଜୀବନୀ ଭାଗିରଥି, ୧୯୩୯ ମସିହା ନଭେମ୍ବର ୧ତାରିଖରେ ଜଗତସିଂହପୁର ଜିଲ୍ଲାର ପାଟେଣୀଗାଁରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ବାଉରୀବନ୍ଧୁ ଦାସ ଓ ମାତା ଚମ୍ପାବତୀ ଦାସ । ସେ, ଗ୍ରାମ୍ୟ କୃଷି କର୍ମଚାରୀ ଭାବରେ ଚାକିରି କରି, ଅବସର ଗ୍ରହଣ କରିସାରିଛନ୍ତି । ସାହିତ୍ୟ ସାଧନା ୫୦୦ରୁ ଅଧିକ ଉପନ୍ୟାସ, ୨୫ଟି ନାଟକ, ୧୫ଟି କାହାଣୀ, ଏକାଧିକ ଗଳ୍ପର ରଚୟିତା ଭାବେ ଭାଗିରଥି ପରିଚିତ । ସାହିତ୍ୟ ରଚନା ବ୍ୟତିତ ଜଣେ ସାହିତ୍ୟ ସଂଗଠକ ଭାବରେ ମଧ୍ୟ ସେ କାର୍ଯ୍ୟ କରି ଆସୁଛନ୍ତି । ନାଟ୍ୟ ସଂସ୍ଥା ମଞ୍ଚ ମଣିଷ, ଜଗତସିଂହପୁର ସାହିତ୍ୟ ପରିଷଦ, ଜଗତସିଂହପୁର ଜିଲ୍ଲା କଳାବିକାଶ କେନ୍ଦ୍ର, ବଟ ଶ୍ରୀକ୍ଷେତ୍ର ସାଂସ୍କୃତିକ ପରିଷଦ ସହ ସେ ଜଡ଼ିତ ଅଛନ୍ତି ।
ଲାନ୍ଥାନମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୫୭ ।
ଏସିଆଟିକ ସୋସାଇଟି ସୈର ୱିଲିୟମ ଜୋନ୍ସଙ୍କଦ୍ୱାରା 1784ରେ ବ୍ରିଟିଶ ରାଜଦ୍ୱାରା ସୁପ୍ରିମ କୋଟର ମୁଖ୍ୟ ବିଚାରପତିଙ୍କ ସଭାପତିତ୍ୱରେ ନିଷ୍ପତ୍ତି ନିଆଯାଇ ଫୋର୍ଟ ୱିଲିୟମଠାରେ ସ୍ଥାପିତ ହେଇଥିଲା । ଏହାଦ୍ୱାରା ଏସିୟ ଦେଶ ସମୂହରେ ଗବେଷଣାର ଉନ୍ନତି ପାଇଁ କାର୍ଯ୍ୟ ହେବାର ବ୍ୟବସ୍ଥା ରହିଥିଲା । 1832 ମସିହାରେ ଏହାର ନାମ ଏସିଆଟିକ ସୋସାଇଟି ଅଫ ବେଙ୍ଗଲ ନାମ ଥିବା ବେଳେ 1936ରେ ତାହା  ' ରୟାଲ ଏସିଆଟିକ ସୋସାଇଟି ଅଫ ବେଙ୍ଗଲ "କୁ ପରିବର୍ତନ ହେଲା । ତେବେ ସ୍ୱାଧୀନତା ପରେ ଏହା ପୁନର୍ବାର  "ଏସିଆଟିକ ସୋସାଇଟି"  ରହିଲା । ଏବେ ଏହା ପାର୍କ ଷ୍ଟ୍ରିଟ କଲିକତାରେ ରହିଛି । ଏହା ସହ ମେଡିକାଲ ଓ ଫିଜିକାଲ ସୋ ସାଇଟି ମଧ୍ୟ 1823ରୁ ସ୍ଥାପିତ ହେଇ ରହିଛି । ଇତିହାସ ଜାନୁଆରୀ 15 , 1784ରେ ସାର ୱିଲିୟମ ଜୋନ୍ସଙ୍କ ଉଦ୍ୟମରେ କଲିକତାର ଫୋର୍ଟ ୱିଲିୟମଠାରେ ଥିବା ସୁପ୍ରିମ କୋର୍ଟର ସଭା ଗୃହରେ ମୁଖ୍ୟ ବିଚାରପତିଙ୍କ ସଭାପତିତ୍ୱରେ ହେଇଥିବା ସଭାରେ ଏହାର ମେମୋରାଣ୍ଡମ ଅଫ ଆର୍ଟିକିଲ୍ ପ୍ରକାଶ ହେଇ ଏହାର ସ୍ଥାପନ ହେଲା ପ୍ରଥମେ ସେହି ସୁପ୍ରିମ କୋର୍ଟ ଘରେ ଏହାର ଦପ୍ତର ରହିଥିଲା । ପରେ 1808 ମସିହାରେ ଫରାଶି ସ୍ଥପତ୍ୟବିଦ ଜିନ ଜାକୁଆସ ପିଚନଙ୍କ ନକଷା ଅନୁସାରେ ପାର୍କ ଷ୍ଟ୍ରିଟଠାରେ ଏହାର ସ୍ଥାୟୀ ଦୁଇ ମହଲା ଗୃହ ନିର୍ମିତ ହେଇଥିଲା । 3 1808. ସ୍ଥାପନଠାରୁ କେବଳ ଉରୋପୀୟମାନେ ସଦସ୍ୟ ନିର୍ବାଚିତ ହଉଥିବାବେଳେ 1829 ମସିହାରେ ପ୍ରଥମେ ଭାରତୀୟ ମାନଙ୍କୁ ସେଥିରେ ନିଆଗଲା । ରବୀନ୍ଦ୍ରନାଥ ଠାକୁରଙ୍କ ପିତା ଦ୍ୱାରକାନାଥ ଠାକୁର , ମହାରାଜା ବୈଦ୍ୟନାଥ ରାୟଙ୍କ ପରି ଭାରତୀୟମାନେ ବିଭିନ୍ନ ସମୟରେ ସଭ୍ୟ ରହିଥିଲେ । 1885 ମସିହାରେ ପ୍ରଥମ କରି ଜଣେ ଭାରତୀୟ ଭାବେ ରାଜେନ୍ଦ୍ରଲାଲ ମିତ୍ର ଏହାର ପ୍ରେସିଡେଣ୍ଟ ହେଇଥିଲେ । . ଲାଇବ୍ରେରୀ ଏହି ସୋସାଇଟି ଏକ ମୁଖ୍ୟ ଉଦେଶ୍ୟ ହେଲା ପୁରାତନ ପାଣ୍ଡୁଲିପିଗୁଡ଼ିକ ସଂଗ୍ରହ କରି ତାହାକୁ ନିରାପଦରେ ରଖିବା । ଏଠାରେ ଅଗଣିତ ସଂଖ୍ୟାରେ ପୁରାତନ ସଂସ୍କୃତ ପାଣ୍ଡୁଲିପି ରକ୍ଷା ଯାଇଛି । ବର୍ତ୍ତମାନ ଏହି ଲାଇବ୍ରେରୀରେ ବିଶ୍ୱର ପ୍ରାୟ ସବୁ ଭାଷାର ଦୁର୍ଲଭ 117,000 ପୁସ୍ତକ ଓ 79,000 ଜର୍ନାଲ ରହିଛି ।293ଟି ମେପ , 48,000 ଗବେଷଣା କାର୍ଯ୍ୟର ଦଲିଲ , 387,003 ମାଇକ୍ରୋ ଫିଲ୍ମ , 182ଟି ପେଣ୍ଟିଙ୍ଗ, 2500 ପାମ୍ପଲେଟ ଓ 2150 ଫଟୋ ରହିଛି ।1499ରେ ମୁଦ୍ରିତ  " "  ନାମକ ପୁସ୍ତକ ସର୍ବ ପୁରାତନ ପ୍ରିଣ୍ଟ ହେଇଥିବା ପୁସ୍ତକ ଏଠାରେ ରହିଛି । 18 ତମ ଓ 19 ତମସତାବ୍ଦୀରେ ଭାରତରେ ଛପା ହେଇଥିବା ଦୁର୍ଲଭ ପୁସ୍ତକ ସମୂହ , ସହଜହନଙ୍କ ହସ୍ତଲିପି ଥିବା ଦଲିଲ ପଦଶାହ ନାମା , କୋରାନ , ଓ ଅନନ୍ୟ ମୁଲ୍ଯବନ ପୁସ୍ତକ ଓ ପାଣ୍ଡୁଲିପି ରହିଛି । ସୋସାଇଟିର ସଂଗ୍ରହାଳୟ 1814 ମସିହାରେ ଖୋଲି ଥିଲା । ଏହାର ପ୍ରଥମ କଟାଳଗ 1849ରେ ପ୍ରକାଶିତ ହେଇଥିଲା । ଏଠାରେ ପାଣ୍ଡୁଲିପି ସମେତ ବିଭିନ୍ନ ପ୍ରତ୍ନତତ୍ତ୍ୱିକ ଯଥା ପୁରାତନ ମୁଦ୍ରା , ପ୍ରସ୍ତର , ଧାତୁ , ସଂସ୍କୃତ ପାଣ୍ଡୁଲିପି ଆଦି ରହିଛି । 1814ରେ କଲିକତା ସଂଗ୍ରହାଳୟ ପ୍ରତିଷ୍ଠା ହେଲା ପରେ ଏହି ମିଉସିଆମକୁ ଅନେକ ଦ୍ରବ୍ଯ ପ୍ରଦାନ କରାଯାଇଥିଲା ।
ରସରାଜ ନାରାୟଣ ପ୍ରସାଦ ସିଂହ  (୨୮ ମଇ ୧୯୩୩ - ୬ ଜୁନ ୨୦୧୮) ଜଣେ ଓଡ଼ିଆ କବି ଓ ଗୀତିକାର ଥିଲେ  । ସେ ପ୍ରାୟ ୧୦୦ରୁ ଅଧିକ ଓଡ଼ିଆ ଚଳଚ୍ଚିତ୍ରର ଗୀତ ଲେଖିଥିଲେ । ଅସୁରେଶ୍ୱର ବିଦ୍ୟାଳୟରେ ପଢ଼ିବା ବେଳେ ସାହିତ୍ୟ ଶିକ୍ଷକ ଗୋଲକ ଚନ୍ଦ୍ର ପ୍ରଧାନଙ୍କଠାରୁ ପ୍ରେରଣା ପାଇ ସେ ଅଷ୍ଟମ ପଢ଼ିବା ବେଳେ କବିତା ଲେଖା ଆରମ୍ଭ କରିଥିଲେ । ୧୯୫୦ମସିହାରେ ତାଙ୍କୁ ଆକାଶବାଣୀ କଟକରେ କବିତା ପଢ଼ିବାର ସୁଯୋଗ ମିଳିଲା । ୨-୩ ବର୍ଷ ପରେ ତାଙ୍କର ପରିଚିତି ହେଲା କାଳୀଚରଣ ପଟ୍ଟନାୟକଙ୍କ ସହ । କବିତାକୁ ଗୀତ କରିବାର ଧାରା ସେ କାଳୀଚରଣ ପଟ୍ଟନାୟକଙ୍କଠାରୁ ଶିଖିଥିଲେ । ୧୯୬୦ରେ ତାଙ୍କୁ ଆକାଶବାଣୀରେ ସ୍ୱୀକୃତିପ୍ରାପ୍ତ ଗୀତିକାରର ମାନ୍ୟତା ମିଳିଲା । ୧୯୬୨ରେ ତାଙ୍କୁ ଚଳଚ୍ଚିତ୍ରରେ ଗାଇବାର ସୁଯୋଗ ମିଳିଲା । ଚଳଚ୍ଚିତ୍ର ଥିଲା  "ନୂଆ ବୋଉ"  ଓ ପ୍ରଥମ ଗୀତ ଥିଲା  "ରଥ ଯା ଚାଲି ଯା"  ।
ମେଘ ସବାରୀରେ ଆସିବ ଫେରି, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନାମ ଚରଣ ସାହୁ । ଲକ୍ଷ୍ମୀପ୍ରିୟା ସାହୁ ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ, ନିର୍ଦ୍ଦେଶନା ଦେଇଥିଲେ ଏବଂ ସମ୍ପାଦନା କରିଥିଲେ । ସଙ୍ଗୀତ ନିର୍ଦ୍ଦେଶକ ମଳୟ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଏବଂ ପ୍ରିୟ ଚୌଧୁରୀ । ଅଖିଳ ପଟ୍ଟନାୟକ, କୁନା ତ୍ରିପାଠୀ, ବିଜୟ ମହାନ୍ତି, ମୀନକେତନ, ଉତ୍ତମ ମହାନ୍ତି, ପପୁ ପମ ପମ, ଅରବିନ୍ଦ ଷଡ଼ଙ୍ଗୀ, ମିହିର ଦାସ, ବୀଣା ମହାରଣା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସବ୍ୟସାଚୀ ମିଶ୍ର ପ୍ରିୟା ଚୌଧୁରୀ ଅଖିଳ ପଟ୍ଟନାୟକ କୁନା ତ୍ରିପାଠୀ ବିଜୟ ମହାନ୍ତି ମୀନକେତନ ଉତ୍ତମ ମହାନ୍ତି ପପୁ ପମ ପମ ଅରବିନ୍ଦ ଷଡ଼ଙ୍ଗୀ ମିହିର ଦାସ ବୀଣା ମହାରଣା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ।
ରିଟକ୍ସିମାବ  ଇଂରାଜୀ ଭାଷାରେ , ବିକ୍ରୟ ନାମ ରିଟକ୍ସାନ/ କେତେକ ଅଟୋଇମ୍ମ୍ୟୁନ ରୋଗ   ଓ କର୍କଟ ରୋଗର ଚିକିତ୍ସାରେ ଦିଆଯାଏ । ନନ୍-ହଜକିନ ଲିମ୍ଫୋମା, କ୍ରନିକ ଲିମ୍ଫୋସାଇଟିକ ଲିଉକେମିଆ , ରିଉମାଟଏଡ ଆର୍ଥ୍ରାଇଟିସ, ଇଡିଓପାଥିକ ଥ୍ରୋମ୍ବୋସାଇଟୋପେନିକ ପରପୁରା , ଓ ପେମ୍ଫିଗସ ଭଲଗାରିସ ଇତ୍ୟାଦି ରୋଗମାନଙ୍କ ଚିକିତ୍ସାରେ ଦିଆଯାଏ । ଏହା ଶିରାଭ୍ୟନ୍ତର ଇନଫ୍ୟୁଜନ ଆକାରରେ ଦିଆଯାଏ । ରିଟକ୍ସିମାବର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ଔଷଧ ନେବାର ପ୍ରାୟ ୨ ଘଣ୍ଟା ମଧ୍ୟରେ ଆରମ୍ଭ ହୁଏ ଓ ରାସ, ଗଲୁ, ନିମ୍ନ ରକ୍ତଚାପ   ଓ ଅଣନିଶ୍ୱାସୀ ଆଦି ଲକ୍ଷଣମାନ ଦେଖାଯାଆନ୍ତି । ପ୍ରତିକ୍ରିୟା ସାଂଘାତିକ ହେଲେ ପୂର୍ବରୁ ଥିବା ହେପାଟାଇଟିସ ବି ସକ୍ରିୟ ହୋଇଯାଏ, ପ୍ରୋଗ୍ରେସିଭ ମଲ୍ଟିଫୋକାଲ ଲିଉକୋଏନସେଫାଲୋପାଥି   ଓ ଟକ୍ସିକ ଏପିଡର୍ମାନ ନେକ୍ରୋଲାଇସିସ   ରୋଗମାନ ହୁଏ । ଗର୍ଭାବସ୍ଥାରେ ଏହି ଔଷଧର ଶିଶୁର ନିରାପତ୍ତା ବିଷୟରେ ଅସ୍ପଷ୍ଟ ପ୍ରଭାବ ଅଛି । ଏହି ଔଷଧ ଏକ ମୋନୋକ୍ଲୋନାଲ ଆଣ୍ଟିବଡି   ଯାହା ଇମ୍ମ୍ୟୁନ ସିସ୍ଟମରେ ଥିବା ବି ସେଲ   ପୃଷ୍ଠ ଭାଗର ସିଡି୨୦   : 20  ପ୍ରୋଟିନ ବିରୁଦ୍ଧରେ କାମ କରେ । ଏହି ପ୍ରୋଟିନ ସ‌ହିତ ଅନୁବନ୍ଧିତ ହୋଇଗଲେ କୋଷ ମୃତ୍ୟୁ ହୋଇଯାଏ । ସନ ୧୯୯୭ରେ ଡାକ୍ତରୀ ବ୍ୟବ‌ହାର ନିମନ୍ତେ ରିଟକ୍ସିମାବ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ସନ ୨୦୧୪ରେ ଏହି ଔଷଧର ୧୦୦ମି:ଗ୍ରା: ଡୋଜର ମୂଲ୍ୟ ପ୍ରାୟ ୧୪୮ରୁ ୪୯୬ ଆମେରିକୀୟ ଡଲାର ଥିଲା । ଇଂଲଣ୍ଡରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୧୮୨ ପାଉଣ୍ଡ ।
ପ୍ରତୀକ୍ଷା ୨୦୨୨ ମସିହାରେ ମୁକ୍ତିଲାଭ କରିଥିବା ଜାତୀୟ ପୁରସ୍କାରପ୍ରାପ୍ତ ଏକ ଓଡ଼ିଆ କଥାଚିତ୍ର । ନିର୍ଦ୍ଦେଶକ ଅନୁପମ ପଟ୍ଟନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଗୌରହରି ଦାସ । ରୋଶନ ବିଷୋୟୀ ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପନ୍ୱିତ ଦାଶମହାପାତ୍ର ଓ ବର୍ଷା ପଟ୍ଟନାୟକ । ଚୌଧୁରୀ ଜୟପ୍ରକାଶ ଦାସ, ସିଦ୍ଧାନ୍ତ ମହାପାତ୍ର ଶ୍ରୀଲା ତ୍ରିପାଠୀ, ରୂପାମ୍ବିକା ନାୟକ, ଅବକାଶ ମିଶ୍ର, ସୁଶୀଲ ମିଶ୍ର, ରୋଶନ ବିଷୋୟୀ ଅଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଡିସେମ୍ବର ୨ ତାରିଖରେ ମୁକ୍ତିଲାଭ କରିଥିଲା । ଅଭିନୟ ଦୀପନ୍ୱିତ ଦାଶମହାପାତ୍ର ବର୍ଷା ପଟ୍ଟନାୟକ ଚୌଧୁରୀ ଜୟପ୍ରକାଶ ଦାସ ଶ୍ରୀଲା ତ୍ରିପାଠୀ ସିଦ୍ଧାନ୍ତ ମହାପାତ୍ର ରୂପାମ୍ବିକା ନାୟକ ଅବକାଶ ମିଶ୍ର ସୁଶୀଲ ମିଶ୍ର ରୋଶନ ବିଷୋୟୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଙ୍କେଶ ଆନନ୍ଦ ଓ ଆଶିଷ ପ୍ରଧାନ । ଦୁର୍ଗା ମାଧବ ପଣ୍ଡା, ପ୍ରିୟରଞ୍ଜନ ସାହୁ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଆଶିଷ ପ୍ରଧାନ, ବିଭାଶ ରଥ, ବିଶ୍ୱଜିତ ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ମୁକ୍ତିଲାଭ ଏହି କଥାଚିତ୍ରଟି ଗୋଆରେ ଅନୁଷ୍ଠିତ ଇଣ୍ଟରନେସନାଲ୍ ଫିଲ୍ମ ଫେଷ୍ଟିଭାଲ୍ ଅଫ୍ ଇଣ୍ଡିଆରେ ପ୍ରଦର୍ଶିତ ହୋଇଥିଲେ । ୨ ଡିସେମ୍ବର ୨୦୨୨ରେ ଏହାକୁ ପ୍ରେକ୍ଷାଳୟରେ ମୁକ୍ତିଲାଭ କରାଯାଇଥିଲା । ପୁରସ୍କାର ଏହି କଥାଚିତ୍ରଟି ୨୦୨୨ ମସିହାରେ ୱାସିଂଟନ ଡିସିରେ ଅନୁଷ୍ଠିତ ଦକ୍ଷିଣ ଏସିଆ ଫିଲ୍ମ ଫେଷ୍ଟିଭାଲରେ ଶ୍ରେଷ୍ଠ କାହାଣୀ ଫିଚର୍ ଫିଲ୍ମ ପୁରସ୍କାର ପାଇଥିଲା । ଏହି କଥାଚିତ୍ରଟିର ପ୍ରଦର୍ଶନ ପରେ ହିନ୍ଦୀ କଥାଚିତ୍ର ଜଗତର ଅଭିନେତା ଅନୁପମ ଖେର ଏହାର ହିନ୍ଦୀ ରିମେକ୍ କରିବାକୁ ପ୍ରସ୍ତାବ ଦେଇଥିଲେ ।
କର୍ଣ୍ଣପାଳ, ଓଡ଼ିଶାର ଅନୁଗୋଳ ଜିଲ୍ଲାର କଣିହାଁ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ପାଲ ଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୪୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଏପିନାଷ୍ଟାଇନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଏଲେଷ୍ଟାଟ ଏକ ବେପାର ନାମ, ହେଉଛି ଏକ ଔଷଧ ଯାହା ଆଲର୍ଜିକ କଞ୍ଜକ୍ଟିଭାଇଟିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ଔଷଧର ପ୍ରଭାବ ୫ ମିନିଟ୍ ମଧ୍ୟରେ ଆରମ୍ଭ ହୋଇ ୮ ଘଣ୍ଟା ପର୍ଯ୍ୟନ୍ତ ଚାଲିଥାଏ । ଏହା ୮ ସପ୍ତାହ ପର୍ଯ୍ୟନ୍ତ ବ୍ୟବହୃତ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିରେ ଜ୍ୱାଳା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ଆଖି ଏବଂ ସ୍ୱାଦର ପରିବର୍ତ୍ତନ ହୋଇପାରେ । ଏହା ଏକ ଆଣ୍ଟିହାଇଷ୍ଟାମାଇନ୍ ଏବଂ ମାଷ୍ଟ୍ ସେଲ୍ ସ୍ଥିରକାରୀ। ଏହା ରକ୍ତ-ମସ୍ତିଷ୍କ-ପ୍ରତିବନ୍ଧକ ଅତିକ୍ରମ କରେ ନାହିଁ । ୧୯୮୦ ମସିହାରେ ଏପିନାଷ୍ଟାଇନ ପେଟେଣ୍ଟ ହୋଇଥିଲା ଏବଂ ୧୯୯୪ରେ ଡାକ୍ତରୀ ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୫ ମିଲି ଔଷଧର ମୂଲ୍ୟ ପ୍ରାୟ ୧୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୧ ଡଲାର ଅଟେ ।
ଭି ଅନାମିକା ତାମିଲନାଡୁ ନୀଳାଙ୍କରାଇରେ ଜନ୍ମ ହୋଇଥିବା ଜଣେ ପାରମ୍ପରିକ ଚିତ୍ରକାର । ସେ ପ୍ରସିଦ୍ଧ ଚିତ୍ରକାର ଶ୍ରୀ ଏସ୍. ଧନପାଲଙ୍କ ଛାତ୍ରୀ । ସେ ୧୯୯୯ରେ ଚେନ୍ନାଇର ସରକାରୀ ଚିତ୍ରକଳା ମହାବିଗ୍ୟାଳୟରୁ ସ୍ନାତ୍ତକୋତ୍ତର ପାଇଥିଲେ । ନିଜର ପ୍ରଯୁକ୍ତି କୌଶଳ ବଢ଼ାଇବା ପାଇଁ ସେ ୨୦୦୫ରେ ସରକାରୀ ସଂଗ୍ରହାଳୟରୁ ସଂଗ୍ରହ ଉପରେ ଏକ କୋର୍ସ କରିଥିଲେ ।୨୦୦୬ରେ ଭ୍ରାମ୍ୟମାଣ ଛାତ୍ରୀ ରୂପେ ସ୍କଟଲ୍ୟାଣ୍ଡର ଏଡ଼ିନବର୍ଗ ପ୍ରିଣ୍ଟମେକରସ୍ ଷ୍ଟୁଡ଼ିଓରୁ ଜାପାନୀ ଉଡ୍ ବ୍ଲକ୍ ପେଣ୍ଟିଂ ଶିକ୍ଷା କରିବା ପାଇଁ ଯାଇଥିଲେ ।
ଶାନ୍ତିରାଜ ଖୋସଲା  ୭ ଅକ୍ଟୋବର ୧୯୬୬   ୨୭ ମଇ ୨୦୨୧  ଜଣେ ଓଡ଼ିଆ ସଙ୍ଗୀତ ନିର୍ଦ୍ଦେଶକ ଥିଲେ । ୨୦୧୯ ମସିହାରେ ସେ ସଙ୍ଗୀତ ନିର୍ଦ୍ଦେଶନା ପାଇଁ ରାଜ୍ୟ ଚଳଚ୍ଚିତ୍ର ପୁରସ୍କାରରେ ସମ୍ମାନୀତ ହୋଇଥିଲେ । ବ୍ୟକ୍ତିଗତ ଜୀବନ ଶାନ୍ତିରାଜ କୋରାପୁଟ ଜିଲ୍ଲାର ଜୟପୁର ସହରରେ ୧୯୬୬ ଅକ୍ଟୋବର ୭ ତାରିଖ ଦିନ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମାର୍ଟିନ ଖୋସଲା ଓ ମାତାଙ୍କ ନାମ ସାବିତ୍ରୀ ଖୋସଲା । ସେ ସାଗରିକାଙ୍କୁ ବିବାହ କରିଥିଲେ ଓ ତାଙ୍କର ଏକମାତ୍ର କନ୍ୟାଙ୍କ ନାମ ଶ୍ରୁତି ପ୍ରସାରିଣୀ । ସଙ୍ଗୀତଜ୍ଞ ଜୀବନ ଶାନ୍ତିରାଜ, ଆକାଶବାଣୀ ଜୟପୁରରୁ ନିଜର ସଙ୍ଗୀତ ପ୍ରଦର୍ଶନ ଆରମ୍ଭ କରିଥିଲେ । ପରେ ସେ କଟକ ଆସି ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ ଶିକ୍ଷା କରିଥିଲେ । କଟକରେ ରହି ଓଡ଼ିଆ ସଙ୍ଗୀତ ନିର୍ଦ୍ଦେଶନା କରୁଥିଲେ । ସେ ବହୁ ଓଡ଼ିଆ ଚଳଚ୍ଚିତ୍ର, ଆଲବମ ଓ ଭଜନରେ ସଙ୍ଗୀତ ନିର୍ଦ୍ଦେଶନା କରିଥିଲେ । ତାଙ୍କ ଶେଷ ଆଲବମ ଝିପି ଝିପି ବର୍ଷା ତାଙ୍କ ମୃତ୍ୟୁ ପରେ ୨୦୨୧ ସେପ୍ଟେମ୍ବର ମାସରେ ମୁକ୍ତିଲାଭ କରିଥିଲା । ଓଡ଼ିଆ କଥାଚିତ୍ରକୁ ଅବଦାନ ଶାନ୍ତିରାଜ ୨୦୦୨ ମସିହାରେ ନିର୍ଦ୍ଦେଶକ ବବି ଇସଲାମଙ୍କ ରଙ୍ଗ୍ ନମ୍ବର କଥାଚିତ୍ରରେ ପ୍ରଥମେ ସଂଗୀତ ନିର୍ଦ୍ଦେଶନା ଦେଇଥିଲେ । ପୁରସ୍କାର ଓ ସମ୍ମାନ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର, ୨୦୧୯  ( ଫେରିଆ ଚଳଚ୍ଚିତ୍ର ପାଇଁ) ମୃତ୍ୟୁ କରୋନାରେ ପୀଡ଼ିତ ହୋଇ, ୨୦୨୧ ମସିହା ମଇ ମାସ ୨୭ ତାରିଖରେ ତାଙ୍କର କଟକଠାରେ ପରଲୋକ ଘଟିଥିଲା  ।
ଦକ୍ଷିଣ କାଳୀ ମନ୍ଦିର  (ନେପାଳୀ: ଦକ୍ଷିନକାଳୀ ମନ୍ଦିର) ନେପାଳରେ ଥିବା ଏକ ହିନ୍ଦୁ କାଳୀ ମନ୍ଦିର  । ଏହା କାଠମାଣ୍ଡୁଠାରୁ ୨୨ କିମି ଦୂରରେ ଓ ଫରପିଙ୍ଗ ଗ୍ରାମଠାରୁ ଏକ କିମି ଦୂରରେ ରହିଛି । ଏହି କାଳୀଙ୍କର ଦକ୍ଷିଣ ପାଦ ଶିବଙ୍କର ଛାତି ଉପରେ ଥାଏ; କେତେକ ବର୍ଣ୍ଣନାରେ ବାମକାଳୀଙ୍କ ବାମ ପାଦ ଶିବଙ୍କର ଛାତି ଉପରେ ଥାଏ । ଦକ୍ଷିଣ ଉତ୍ସବରେ ଦେବୀଙ୍କୁ ଛୋଟ ଗଞ୍ଜା ଓ ବୋଦା ବଳି ଦିଆଯାଏ । ଦକ୍ଷିଣ କାଳୀ ମନ୍ଦିରର ଧାର୍ମିକ ମୂଲ୍ୟ ନେପାଳର ପଶୁପତିନାଥ ମନ୍ଦିର ଓ ମାନକମନ ମନ୍ଦିର ସାଥିରେ ସମାନ ଥାଏ । ଏହା ପର୍ଯ୍ୟଟକମାନଙ୍କର ଏକ ଲୋକପ୍ରିୟ ପାଦଚଲା ସ୍ଥାନ । ଲୋକପ୍ରିୟ ଉଦାର ଦକ୍ଷିଣକାଳୀ ଭକ୍ତ ଓ ତାଙ୍କ ପିଲାଙ୍କୁ ସମସ୍ତ ବିପଦରୁ ରକ୍ଷା କରନ୍ତି ବୋଲି ଲୋକ ବିଶ୍ୱାସ ରହିଛି। କିମ୍ବଦନ୍ତୀ ଦକ୍ଷିଣକାଳୀ ନାମର ସୃଷ୍ଟି ବିଷୟରେ କେତେକ କାହାଣୀ ଅଛି । ଗୁରୁ ପୂଜା ପରେ ଦକ୍ଷିଣା ଦେବା ପରମ୍ପରା ଅଛି । ଏହି ଡାହାଣ ଡାହାଣ ହାତରେ ଦିଆଯାଏ । ଦକ୍ଷିଣକାଳୀଙ୍କର ଦୁଇ ହାତ ବର ଦେବା ବା ଆଶୀର୍ବାଦ ଦେବା ମୁଦ୍ରାରେ ଥାଏ । ମୃତ୍ୟୁର ଦେବତା ଯମଙ୍କର ବାସସ୍ଥାନ ଦକ୍ଷିଣରେ ଥିବା ବିଶ୍ବାସ କରାଯାଏ । ଏକ କାହାଣୀ ଅନୁସାରେ କାଳୀଙ୍କର ନାମ ଶୁଣି ଯମ ଭୟରେ ପଳାୟନ କରିଥିଲେ । ତେଣୁ କାଳୀଙ୍କୁ ପୂଜା କରୁଥିବା ଲୋକମାନେ ମୃତ୍ୟୁ ଉପରେ ଜୟ ଲାଭ କରୁଥିବା ବିଶ୍ୱାସ କରାଯାଏ । ଏହି ମନ୍ଦିରଟି ଲାଠମାଣ୍ଡୁ ଉପତ୍ୟକାର ଦକ୍ଷିଣ ଦିଗରେ ଅବସ୍ଥିତ ।
କ୍ଲୋରାଲ ହାଇଡ୍ରେଟ ଏକ ଔଷଧ ଯାହା ନିଦ୍ରାହୀନତା ଏବଂ ପ୍ରକ୍ରିୟାକରଣରେ ଭାବରେ ବ୍ୟବହୃତ ହୁଏ । ଯେତେବେଳେ ନିରାପଦ ଔଷଧ ଉପଯୁକ୍ତ ନୁହେଁ ସେତେବେଳେ ଏହାର ବ୍ୟବହାର କରାଯାଏ  ଏହାକୁ ପାଟିରେ ଦିଆଯାଇପାରେ କିମ୍ବା ମଳ ଦ୍ୱାରବାଟରେ ବ୍ୟବହାର କରାଯାଇପାରେ । ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ଆଠ ଘଣ୍ଟା ପର୍ଯ୍ୟନ୍ତ ରହିପାରେ । ଫଙ୍ଗଲ୍ ସ୍ପୋରସ୍ ପାଇଁ ଏକ ସ୍ଟେନର ଅଂଶ ଭାବରେ ବ୍ୟବହାର କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ସମନ୍ୱୟ ଅସୁବିଧା ଏବଂ ତରଳ ଝାଡ଼ା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ନିଶାଗ୍ରସ୍ତ, ହଠାତ୍ ବନ୍ଦ ହୋଇଗଲେ କମ୍ପୋନ୍ମାଦ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର ସୁପାରିଶ କରାଯାଏ ନାହିଁ । ଅତ୍ୟଧିକ ମାତ୍ରାରେ ଗ୍ରହଣ କଲେ ଶ୍ୱାସକ୍ରିୟା କମିଯାଏ କିମ୍ବା କୋମା ହୋଇପାରେ । ଏହା କିପରି କାର୍ଯ୍ୟ କରେ ତାହା ସଂପୂର୍ଣ୍ଣ ଅସ୍ପଷ୍ଟ ଅଛି । କ୍ଲୋରାଲ୍ ହାଇଡ୍ରେଟ୍ ୧୮୩୨ ମସିହାରେ ଜଷ୍ଟସ୍ ଭନ୍ ଲିବିଗଙ୍କଦ୍ୱାରା ଆବିଷ୍କୃତ ହୋଇଥିଲା ଏବଂ ୧୮୬୦ ଦଶକରେ ଡାକ୍ତରୀ ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ଏହା ଏକ ବିନା ପ୍ରେସ‌କ୍ରିପସନ ଭାବରେ ଉପଲବ୍ଧ ଅଛି ଓ ୨୦୨୦ ସୁଦ୍ଧା ୩୦ଟି ଟାବଲେଟ୍ ମୂଲ୍ୟ ପ୍ରାୟ ୧୪୦ ପାଉଣ୍ଡ ଥିଲା। ଯୁକ୍ତରାଷ୍ଟ୍ରରେ କୌଣସି ଚିକିତ୍ସା ବ୍ୟବହାର ପାଇଁ ଏହା ଅନୁମୋଦିତ ନୁହେଁ, ଯଦିଓ ଏହା ବେଳେବେଳେ ବ୍ୟବହୃତ ହୁଏ । ଏହା ସାଧାରଣତ ୟୁରୋପରେ ନିଓନାଟାଲ୍ ଇଣ୍ଟେନ୍ସିଭ୍ କେୟାର ୟୁନିଟରେ ବ୍ୟବହୃତ ହୁଏ । ଐତିହାସିକ ଭାବେ ଏହା ଉତ୍ତେଜନାକୁ ପରିଚାଳନା କରିବା ପାଇଁ ମାନସିକ ଆଶ୍ରୟସ୍ଥଳୀରେ ବ୍ୟବହୃତ ହେଉଥିଲା ଏବଂ ମିକେ ଫିନ୍ ନାମରେ ପରିଚିତ  "ନକ୍ଆଉଟ୍ ଡ୍ରପ୍"  ସୃଷ୍ଟି ପାଇଁ ଆଲକୋହୋଲ ସ‌ହିତ ମିଶ୍ରିତ ହେଉଥିଲା ।
ସକିନା ବାନୁ ବେଗମ  (ମୃତ୍ୟୁ: ୨୫ ଅଗଷ୍ଟ ୧୬୦୪) ଜଣେ ମୋଗଲ ରାଜକୁମାରୀ ଏବଂ ମୋଗଲ ସମ୍ରାଟ ହୁମାୟୁନଙ୍କ ଝିଅ ଥିଲେ  । ଜୀବନୀ ସକିନା ବାନୁ ବେଗମ ସମ୍ରାଟ ହୁମାୟୁନ ଏବଂ ତାଙ୍କ ପତ୍ନୀ ମହ ଚୁଚକ ବେଗମଙ୍କ ଝିଅ ଥିଲେ । ତାଙ୍କର ମିର୍ଜା ମହମ୍ମଦ ହାକିମ, ଫାରୁଖ ଫାଲ ମିର୍ଜା, ବଖତ-ଅନ-ନିସା ବେଗମ, ଏବଂ ଅମିନା ବାନୁ ବେଗମ ନାମରେ ୪ଜଣ ଭାଇଭଉଣୀ ଥିଲେ । ସକିନା ବାନୁ ବେଗମ ଆକବରଙ୍କ ବ୍ୟକ୍ତିଗତ ବନ୍ଧୁ ନାକିବ ଖାନ ଗଜନାଭିଙ୍କ ସମ୍ପର୍କୀୟ ଭାଇ ଶାହ ଗାଜୀ ଖାନଙ୍କୁ ବିବାହ କରିଥିଲେ । ତାଙ୍କ ମାମୁଁ କାଜି ଇସା ଦୀର୍ଘ ଦିନ ଧରି ଇରାନର କାଜୀ ଏବଂ ବିଚାରପତି ଭାବରେ କାର୍ଯ୍ୟ କରିଥିଲେ । କାଜି ଇସା ଭାରତରେ ପହଞ୍ଚିବା ପରେ ତାଙ୍କୁ ଏକ ସରକାରୀ ଚାକିରିରେ ନିଯୁକ୍ତ କରାଯାଇଥିଲା । ୧୫୭୩ ମସିହାରେ, ତାଙ୍କ ମୃତ୍ୟୁ ପରେ ନାକିବ ଖାନ ଆକବରଙ୍କୁ ଜଣାଇଲେ ଯେ ସେ ତାଙ୍କ ଝିଅକୁ ତାଙ୍କ ନିକଟକୁ ଛାଡିଛନ୍ତି । ଆକବର ନାକିବଙ୍କ ଘରକୁ ଯାଇ ତାଙ୍କୁ ବିବାହ କରିଥିଲେ । ଏହିପରି ଭାବରେ ତାଙ୍କର ଦୁଇ ସମ୍ପର୍କୀୟ, ସାମ୍ରାଜ୍ୟ ପରିବାରରେ ବିବାହ କରିଥିଲେ । ୧୫୭୮ ମସିହାରେ, ଆକବରଙ୍କ ଦ୍ୱିତୀୟ ପଦଯାତ୍ରା ପୂର୍ବରୁ ସକିନା ବାନୁ ବେଗମଙ୍କୁ କାବୁଲକୁ ପଠାଯାଇଥିଲା । ସେହି ସମୟରେ ତାଙ୍କ ଭାଇ ମାରୱା-ଉନ-ନାହର ଅବଦୁଲଖାଇରୀ ଉଜବେକିସ୍ତାନ ଏବଂ ସଫାବିଦମାନଙ୍କ ସହ ବୁଝାମଣା କରିଥିବା ଜଣାପଡିଛି, ଯିଏ ତାଙ୍କୁ ଜଣେ ସାର୍ବଭୌମ ଶାସକ ତଥା ଅନ୍ୟ ଜଣେ ତିମୁରୀଦ ଶକ୍ତିଶାଳୀ ରାଜକୁମାର ସୁଲେମାନ ମିର୍ଜା ଭାବରେ ବିବେଚନା କରିଥିଲେ । ସକିନା ବାନୋ ବେଗମଙ୍କର ୨୫ ଅଗଷ୍ଟ ୧୬୦୪ ମସିହାରେ ମୃତ୍ୟୁ ହୋଇଥିଲା ।
ଏହା ଏକ ଗୁଳ୍ମଜାତୀୟ ଉଦ୍ଭିଦ। ଉଚ୍ଚତାରେ ଦୁଇଫୁଟରୁ ଅଧିକ ହୁଏନାହିଁ। ପତ୍ରଗୁଡ଼ିକ ନିମ୍ବପତ୍ରପରି ଦିଶେ ଓ କୋମଳ ହୋଇଥାଏ। ଏହାର ଦୁଇଟି ପ୍ରଜାତି ରହିଛି, ଗୋଟିଏ ଜାତିର ଗଛରେ ଗୋଲଫଳ ଧରେ ଅନ୍ୟଟିରେ ଲମ୍ବା। ଲମ୍ବଫଳ ବିଶିଷ୍ଟ ଗଛ ଅଧିକ ତିକ୍ତ। ଏହାକୁ ଚିରେଇତା ବୋଲି କେହି କେହି କହିଥାନ୍ତି, କିନ୍ତୁ ଚିରେଇତା ଗଛ ସ୍ୱତନ୍ତ୍ର। ତାହା ଆହୁରି ପିତା। ତେବେ ଚିରେଇତାର ସବୁଗୁଣ ଭୂଇଁନିମରେ ଥାଏ। କେହିକେହି ଏହାକୁ ଭୂଇଁନିମା ମଧ୍ୟ କହିଥାନ୍ତି। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ତିକ୍ତରସ, ଶୀତଳ, ରୁକ୍ଷ, ସାରକ, ଲଘୁପାକ, ବର୍ଣ୍ଣକାରକ, ଜ୍ୱର, କାସ, କଫ, ବାୟୁ, ଶୂଳ, ଶୋଥ, କଣ୍ଡୁ, ବ୍ରଣ, କୃମି, ଦାହ, ରକ୍ତବିକୃତି, ତୃଷ୍ଣା, କ୍ଷତ, କୁଷ୍ଠ ଓ ମଳବଦ୍ଧତା ନିବାରକ ବ୍ୟବହାର ଏହାର ସର୍ବାଙ୍ଗ, ବିଶେଷକରି ଏହାର ପତ୍ରକୁ ଔଷଧିରୂପେ ବ୍ୟବହାର କରାଯାଏ। ଏହାର ପତ୍ରକୁ ହଳଦୀସହିତ ବାଟି ଦେହରେ ଲଗାଇଲେ କୁଣ୍ଡିଆ ଭଲହୁଏ। ଉଷୁମପାଣି ସହିତ ଏହାର ଚୂର୍ଣ୍ଣ ନେଲେ ଜ୍ୱର ଭଲହୁଏ। କୃମି, ଶୂଳ ଓ ମଳରୋଧରେ ମଧ୍ୟ ଏହାର ପ୍ରୟୋଗ ହୋଇଥାଏ। ଏହାକୁ ସିଝାଇ ସେହି ଜଳରେ ସ୍ନାନ କଲେ ଯାବତୀୟ ଚର୍ମରୋକ ଦୂରହୁଏ। ଏହା ଯକୃତକୁ ହିତକର ବୋଲି କୁହାଯାଏ।
ରବିବାର ହେଲା ସପ୍ତାହର ଏମିତି ଏକ ଦିନ ଯାହା ଶନିବାର ଆଉ ସୋମବାର ମଝିରେ ଆସେ । ରବିବାର ହେଉଛି ସୂର୍ଯ୍ୟଦେବଙ୍କ ବାର । ଏହିଦିନ ସୂର୍ଯ୍ୟଙ୍କୁ ଧ୍ୟାନ କରି ବ୍ରତ ରଖିବା ସହିତ ସାତ୍ତ୍ୱିକ ଲୁଣବିହୀନ ଖାଦ୍ୟ ଗ୍ରହଣ କରିବା ଉଚିତ । ପୃଥିବୀସାରା ଏହା ଏକ ସାଧାରଣ ଛୁଟିଦିନ । ତେବେ ଗଲ୍ଫ/ଆରବି ଦେଶଗୁଡ଼ିକରେ ଏହି ଦିନରେ ଅଫିସସବୁ ଖୋଲା ରହେ ।
ସତ୍ୟାନନ୍ଦ ଚମ୍ପତିରାୟ  ୧୦ ଅକ୍ଟୋବର ୧୯୨୭   ୭ ଜୁଲାଇ ୨୦୧୫  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସତ୍ୟାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଛନ୍ତି । ୧୯୫୭ ଓ ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବେଗୁନିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସତ୍ୟାନନ୍ଦ ଚମ୍ପତିରାୟ ୧୯୨୭ ମସିହାର ଅକ୍ଟୋବର ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜକିଶୋର ଚମ୍ପତିରାୟ ଏବଂ ପତ୍ନୀଙ୍କ ନାମ କମଳିନୀ ଚମ୍ପତିରାୟ । ତାଙ୍କର ଶିକ୍ଷାଗତ ଯୋଗତ୍ୟା କଳାରେ ସ୍ନାତକୋତ୍ତର । ରାଜନୈତିକ ଜୀବନ ସତ୍ୟାନନ୍ଦ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଛନ୍ତି ।
ଅର୍ଜୁନ ନାଏକ  (୨୫ ଅକ୍ଟୋବର ୧୯୨୫ - ୧୨ ନଭେମ୍ବର ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅର୍ଜୁନ ୧୯୨୫ ମସିହାର ଅକ୍ଟୋବର ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ସତ୍ୟଭାମା ନାଏକ । ରାଜନୈତିକ ଜୀବନ ଅର୍ଜୁନ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସେ ୨୦୦୬ ମସିହାର ନଭେମ୍ବର ୧୨ ତାରିଖରେ ୮୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ବାଉଦପୁର ଓଡ଼ିଶାର ଭଦ୍ରକ ଜିଲ୍ଲାର ଭଦ୍ରକ ବ୍ଲକ ଅନ୍ତର୍ଗତ ଏକ ଗାଆଁ ଅଟେ । ଏହି ଗାଆଁଟି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଜିଲ୍ଲା ସଦର ମହକୁମା ନାମଠାରୁ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଠାରେ ଗୋଟିଏ ପ୍ରାଥମିକ ଓ ଠାରେ ଗୋଟିଏ ଉଚ୍ଚ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ମନ୍ଦିର/ମସଜିଦ/ଗୀର୍ଜା/ଗୁରୁଦ୍ୱାର ଅଛି । ଏଠାରେ ପ୍ରତିବର୍ଷ ମେଳା ଅନୁଷ୍ଠିତ ହୋଇଥାଏ ।
ବିଜ୍ଞାନର ଯେଉଁ ବିଭାଗରେ ପ୍ରକୃତି ଏବଂ ତାହା ସମ୍ବନ୍ଧିତ ଅନ୍ୟାନ୍ୟ ପଦାର୍ଥ ଓ ବସ୍ତୁମାନଙ୍କ ବିଷୟରେ ଆଲୋଚନା କରାଯାଇଥାଏ ତାହାକୁ ପ୍ରକୃତିକବିଜ୍ଞାନ କୁହାଯାଏ । ବିଭାଗ ଏଥିରେ ଥିବା ବିଭାଗଗୁଡ଼ିକ ହେଲା ଭୌତିକ ବିଜ୍ଞାନ, ରସାୟନ ବିଜ୍ଞାନ, ଜୀବ ବିଜ୍ଞାନ, ପ୍ରାଣୀ ବିଜ୍ଞାନ , ଅନ୍ତରୀକ୍ଷ ବିଜ୍ଞାନ ଇତ୍ଯାଦି ।
ତିନି ତଲାକ ହେଉଛି ଭାରତରେ ପ୍ରଚଳିତ ମୁସଲିମ ଆଇନ ଅନ୍ତର୍ଗତ ତୁରନ୍ତ ବିବାହ ବିଚ୍ଛେଦ ସମ୍ବନ୍ଧିତ ଏକ ପ୍ରାବଧାନ । ବିଶେଷଭାବେ ହନାଫି ସୁନ୍ନି ଇସଲାମିକ ପନ୍ଥାର ଅନୁଗାମୀମାନେ ଏହି ନ୍ୟାୟିକ ପରମ୍ପରାରେ ବିଶ୍ୱାସ କରନ୍ତି । ଉକ୍ତ ପ୍ରାବଧାନ ପ୍ରକାରେ ମୁସଲମାନ ପୁରୁଷଟିଏ ମାତ୍ର ତିନିଥର ତଲାକ  (ଆରବୀ ଭାଷାରେ ବିବାହ ବିଚ୍ଛେଦର ପ୍ରତିଶବ୍ଦ ) ଶବ୍ଦ ଉଚ୍ଚାରଣ କରି  (ମୌଖିକ, ଲିଖିତ କିମ୍ବା କୌଣସି ଇଲେକ୍ଟୋନିକ ଉପକରଣ ମାଧ୍ୟମରେ) ନିଜ ସ୍ତ୍ରୀକୁ ଆଇନତଃ ଛାଡପତ୍ର  (ବିବାହବେଚ୍ଛେଦ) ଦେଇପାରିବେ  । ଅବୈଧ ଘୋଷିତ ହୋଇଥିବା ଏହି ତିନି ତଲାକକୁ ପୁଣିଥରେ ଚାଲୁ କରିବାକୁ କ୍ୟାବିନେଟ ମଞ୍ଜୁରୀ ମିଳିଯାଇଛି । ପୃଷ୍ଠଭୂମି ମୁସଲମାନ ଧର୍ମାବଲମ୍ବୀମାନଙ୍କ ପାରିବାରିକ ମାମଲା ସବୁ  " " ର ବିଭିନ୍ନ ପ୍ରବଧାନଦ୍ୱାରା ପରିଚାଳିତ । ମୁସଲିମ ବ୍ୟକ୍ତିଗତ ଆଇନ ବ୍ରିଟିଶ ଅମଳର , 1935 କାର୍ଯ୍ୟକାରୀ ହେବା ପର ପ୍ରଥମ ଅଧିନିୟମ । ତା ପୂର୍ବରୁ ପ୍ରଚଳିତ  " - "  ବଦଳରେ ଭାରତରେ  " "  ବା   , 1937  (ଶାରିୟତ)ର ପ୍ରଚଳନ ହେଲା  । ହାନାଫି ସୁନ୍ନୀ ମୁସଲିମ ଗୋଷ୍ଠିର ନ୍ୟାୟ ଶାସ୍ତ୍ରବେତ୍ତାଙ୍କ ମତରେ ତିନି ତଲାକ କେବଳ ସେତେବେଳେ ବୈଧ ଯଦି ଏହା ମୁସଲମାନ ସାକ୍ଷୀଙ୍କ ଉପସ୍ଥିତିରେ ଉଚ୍ଚାରିତ ତଥା ଶାରିୟା ଅଦାଲତଦ୍ୱାରା ଅନୁମୋଦିତ । ସପକ୍ଷ ତଥା ବିପ଼କ୍ଷବାଦ ସପକ୍ଷ ତିନି ତଲାକ ଭଳି ବ୍ୟବସ୍ଥାକୁ ର, ଯିଏକି ମୁସଲିମ ବ୍ୟକ୍ତିଗତ ଆଇନର ତର୍ଜମା ତଥା ଅନୁମୋଦନ କରେ, ଯୁକ୍ତି ଅନୁସାରେ ତିନି ତଲାକ ହେଉଛି ମୁସଲିମ ବ୍ୟକ୍ତିଗତ ଆଇନ ତଥା ଧାର୍ମିକ ବ୍ୟାପାରର ଅନ୍ତର୍ଗତ ଏବଂ ସେଇଥିପାଇଁ ରାଜ୍ୟ ସରକାର ଏଭଳି ଧାର୍ମିକ ବ୍ୟାପାରରେ ହସ୍ତକ୍ଷେପ କରିପାରିବେ ନାହିଁ । ତିନି ତଲାକ ସପକ୍ଷରେ ଯୁକ୍ତି ବାଢୁଥିବା ଆଇନଜ୍ଞ କପିଳ ଶିବଲଙ୍କ ମତରେ ଭାରତର ସମ୍ବିଧାନର ଧାରା ୩୭୧ (କ) ଅନୁଯାୟୀ ମୁସଲିମମାନଙ୍କର ବ୍ୟକ୍ତିଗତ ଆଇନ ତଥା ଧାର୍ମିକ ପରମ୍ପରାରେ ସରକାରଙ୍କର ହସ୍ତକ୍ଷେପ ସମ୍ବିଧାନ ବିରୋଧୀ  । . ବିପକ୍ଷ ନିକଟରେ ଭାରତର ଉଚ୍ଚତମ ନ୍ୟାୟାଳୟ ତିନି ତଲାକକୁ ଅସାମ୍ବିଧାନିକ ତଥା ଅବୈଧ ଘୋଷଣା କରିଛନ୍ତି ।
ଡାଇଭର୍ଟିକୁଲାଇଟିସ୍ ଏକ ଖାଦ୍ୟନଳୀ ରୋଗ ଯେଉଁଥିରେ ବୃହଦନ୍ତ୍ରରେ ଥିବା ଥଳିଗୁଡ଼ିକରେ   ପ୍ରଦାହ ହୁଏ । ତଳି ପେଟରେ ହଠାତ୍ ଯନ୍ତ୍ରଣା ଆରମ୍ଭ ହୁଏ । ଏହି କଷ୍ଟ କିଛି ଦିନ ମଧ୍ୟରେ ଧୀରେ ଆରମ୍ଭ ହୋଇପାରେ । ଉତ୍ତର ଆମେରିକା ଓ ୟୁରୋପରେ ପେଟର ବାମ ପାର୍ଶ୍ୱରେ କଷ୍ଟ ହେଲା ବେଳେ ଏସିଆରେ ଡାହାଣ ପାର୍ଶ୍ୱରେ ହୁଏ । ଏହା ବ୍ୟତୀତ ଜ୍ୱର, ଅଇ, ତରଳ ଝାଡ଼ା ବା କୋଷ୍ଠ କାଠିନ୍ୟ ଇତ୍ୟାଦି ଲକ୍ଷଣ ଦେଖାଯାଏ ବା ମଳରେ ରକ୍ତ ପଡ଼େ । ଏହି ରୋଗ ଆକ୍ରମଣ ବାରମ୍ବାର ହୋଇପାରେ । ଏହି ରୋଗର କାରଣ ଅନିଶ୍ଚିତ‌ତା ମଧ୍ୟରେ ଅଛି । ସଙ୍କଟ କାରକ ମଧ୍ୟରେ ମୋଟାପା, ବ୍ୟାୟାମ ଅଭାବ, ଧୂମ୍ରପାନ, ପାରିବାରିକ ରୋଗ ହୋଇଥିଲେ ଓ ଏନ ଏସ ଏ ଆଇ ଡି ମୂଖ୍ୟ ସ୍ଥାନ ଅଧିକାର କରନ୍ତି । ଖାଦ୍ୟ ଫାଇବରର ଭୂମିକା ସ୍ପଷ୍ଟ ନୁହେଁ । ପ୍ରଦାହ ନ ଥାଇ ବୃହଦନ୍ତ୍ରରେ ଥଳୀ ଥିଲେ ଡାଇଭର୍ଟିକୁଲୋସିସ ନାମ ଦିଆଯାଏ । ଥଳୀ ଥିବା ଲୋକଙ୍କ ମଧ୍ୟରୁ ୧୦ରୁ ୨୫% ଲୋକଙ୍କର ଜୀବାଣୁ ସଂକ୍ରମଣ ହୋଇ ପ୍ରଦାହ ହୁଏ । ଲକ୍ଷଣ ସ‌ହିତ ରକ୍ତ ପରୀକ୍ଷା ଫଳ, ସିଟି ସ୍କାନ, କୋଲୋନୋସ୍କୋପି କରି ରୋଗ ନିର୍ଣ୍ଣୟ କରାଯାଏ । ଭେଦାତ୍ମକ ରୋଗ ନିର୍ଣ୍ଣୟ ମଧ୍ୟରେ ଇରିଟେବଲ୍ ବାୱେଲ ସିଣ୍ଡ୍ରୋମ ବିଚାରକୁ ଆସେ । ଅଖରୋଟ ଓ ମଞ୍ଜି ଜାତୀୟ ଖାଦ୍ୟ ଖାଇବାରୁ ବିରତ ରହିବାକୁ ଅତୀତରେ ଉପଦେଶ ଦିଆଯାଉଥିଲେ ମଧ୍ୟ ଏହା ସ‌ହିତ ରୋଗର କୌଣସି ସମ୍ପର୍କ ପ୍ରମାଣିତ ନ ହେବାରୁ ଅଧୁନା ଏହି ଖାଦ୍ୟ ବିରତକୁ ସୁପାରିସ କରାଯାଉ ନାହିଁ । ମେସାଲାଜିନ ଓ ରିଫାକ୍ସାମିନ ଏହି ରୋଗ ଆକ୍ରମଣକୁ ପ୍ରତିରୋଧ କରିବା ଜଣାଯାଉଛି । ସାମାନ୍ୟ ଧରଣର ରୋଗ ନିମନ୍ତେ ପାଟିରେ ଆଣ୍ଟିବାୟୋଟିକ ଓ ତରଳ ଖାଦ୍ୟ ଦେବାକୁ ଉପଦେଶ ଦିଆଯାଏ । ସାଂଘାତିକ ରୋଗରେ ଶିରାଭ୍ୟନ୍ତରରେ ଆଣ୍ଟିବାୟୋଟିକ ଇଞ୍ଜେକସନ, ଡାକ୍ତରଖାନାରେ ଆଡମିସନ ଓ ସମ୍ପୁର୍ଣ୍ଣ ଖାଦ୍ୟ ନଳୀ ବିଶ୍ରାମ ଚିକିତ୍ସା ଦିଆଯାଏ । ପ୍ରୋବାୟୋଟିକ ବ୍ୟବ‌ହାରର ଭୂମିକା ଅଜଣା ଅଛି । ଆବସେସ, ଫିସ୍ଚୁଲା, କୋଲୋନ ପରଫୋରେସନ ହେଲେ ଅପରେଶନ ଦରକାର ହୁଏ । ପୃଥିବୀର ପଶ୍ଚିମ ଦେଶମାନଙ୍କରେ ଏହି ରୋଗ ଦେଖାଯାଏ ଓ ଆଫ୍ରିକା ତ‌ଥା ଏସିଆରେ ସାଧାରଣତଃ ଦେଖାଯାଏ ନାହିଁ । ପଶ୍ଚିମ ପୃଥିବୀରେ ୩୫% ଲୋକଙ୍କର ଡାଇଭର୍ଟିକୁଲାଇଟିସ ଥିବାବେଳେ ଗ୍ରାମୀଣ ଆଫ୍ରିକାରେ ୧%ରୁ କମ୍ ଥାଏ । ବୟସାଧିକ୍ୟ ହେଲେ ରୋଗ ଅଧିକ ଦେଖାଯାଏ ବିଶେଷତଃ ୫୦ ବର୍ଷ ବୟସ ପରେ । ଧୀରେ ଏହା ପୃଥିବୀର ସମସ୍ତ ସ୍ଥାନରେ ଦେଖାଯାଉଛି । ସନ ୨୦୦୩ରେ ଏହା ଯୋଗୁ ୟୁରୋପରେ ୧୩,୦୦୦ ମୃତ୍ୟୁ ହୋଇଥିଲା । ସନ ୨୦୧୩ରେ ଏହା ବାବଦ ଖର୍ଚ୍ଚ ଆମେରିକାର ବାର୍ଷିକ ୨.୪ ଡଲାର ଥିଲା ।
ପ୍ୟାନିକ ଡିଜ‌ଅର୍ଡ଼ର   ଏକ ପ୍ରକାର ଉତ୍କଣ୍ଠା ବେମାରୀ   ଯେଉଁଥିରେ ବାରମ୍ବାର ପ୍ୟାନିକ ଆଟାକ   ହୁଏ । ପ୍ୟାନିକ ଆଟାକ ରୋଗରେ ହଠାତ ଅତ୍ୟଧିକ ଆତଙ୍କ   ସୃଷ୍ଟି ହେବା ସ‌ହିତ ପାଲପିଟେସନ  , ଝାଳ ବୁହା, କମ୍ପନ, ଅଣନିଶ୍ୱାସୀ  , କାଲୁଆ ଓ କିଛି ଖରାପ ହେଉଥିବା ଅନୁଭବ ହୁଏ । ଅଳ୍ପ କିଛି ମିନିଟ ମଧ୍ୟରେ ସର୍ବାଧିକ ଲକ୍ଷଣ ଦେଖାଯାଏ । ଆଗାମୀ ଆକ୍ରମଣର ଚିନ୍ତା ଓ ପୂର୍ବରୁ ଯେଉଁ ସ୍ଥାନରେ ସେହି ରୋଗ ହୋଇଥିଲା, ସେହି ସ୍ଥାନ ଏଡ଼େଇବା ଚିନ୍ତା ଚାଲୁରହେ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଅଧିକାଂଶ କେଶ୍‌ରେ ଏ ରୋଗ ପରିବାରରେ ଥାଏ । ଏହାର ସଙ୍କଟ କାରକମାନଙ୍କ ନାମ: ଧୂମ୍ରପାନ  , ମାନସିକ ଚାପ   ଓ ପିଲାଦିନର ଯାତନା   । ରୋଗ ନିର୍ଣ୍ଣୟ କଲାବେଳେ ଅନ୍ୟାନ୍ୟ ରୋଗ ଯେପରିକି ଅନ୍ୟ ମାନସିକ ରୋଗ, ହୃତ୍‌ପିଣ୍ଡ ରୋଗ   ବା ହାଇପରଥାଇରଏଡିଜମ ରୋଗମାନଙ୍କର ଅନୁପସ୍ଥିତି ବିଷୟ ଦେଖିବାକୁ ପଡ଼େ ଓ ବ୍ୟବ‌ହାର କରୁଥିବା ଔଷଧ ବିଷୟ ବୁଝିବାକୁ ହୁଏ । ରୋଗୀ ସ୍ୱାସ୍ଥ୍ୟ ପ୍ରଶ୍ନମାଳା   ସାହାଯ୍ୟରେ ସ୍କ୍ରୀନିଙ୍ଗ କରାଯାଇପାରେ । ସାଧାରଣତଃ ଏହି ରୋଗ ସାଇକୋଥେରାପି ବା କାଉନସେଲିଙ୍ଗ   ଓ ଔଷଧ ସାହାଯ୍ୟରେ   ଚିକିତ୍ସା କରାଯାଏ । ଅଧାରୁ ଅଧିକ କେଶ୍‌ରେ କଗନିଟିଭ ବିହେଭିଅରାଲ ଥେରାପି      ଉତ୍କୃଷ୍ଟ ସାବ୍ୟସ୍ତ ହୁଏ । ଆଣ୍ଟିଡିପ୍ରେସାଣ୍ଟ   ଔଷଧ ଦିଆଯାଏ, ବେଳେବେଳେ ବେଞ୍ଜୋଡାଏଜେପିନ   ବା ବିଟାବ୍ଲକର   ଦିଆଯାଏ । ଚିକିତ୍ସା ଶେଷ ହେବା ପରେ ୩୦% ଲୋକଙ୍କର ରୋଗ ପ୍ରତ୍ୟାବର୍ତ୍ତନ କରେ । ପ୍ରାୟ ୨.୫% ଲୋକଙ୍କର ଜୀବନର କୌଣସି ସମୟରେ ପ୍ୟାନିକ ଡିଜ‌ଅର୍ଡ଼ର ସୃଷ୍ଟି ହୋଇପାରେ । କୈଶୋର ବା ଯୌବନର ଆଦ୍ୟ ଭାଗରେ ଏହି ରୋଗ ସାଧାରଣତଃ ହେଉଥିଲେ ମଧ୍ୟ ଯେ କୌଣସି ବୟସରେ ହୋଇପାରେ । ବୟସ୍କ ଓ ପିଲାଙ୍କଠାରେ ଏହି ରୋଗ ସାଧାରଣତଃ କମ ଦେଖାଯାଏ । ପରୁଷଙ୍କ ଅପେକ୍ଷା ଅଧିକ ମହିଳାଙ୍କୁ ରୋଗ ହୁଏ ।
ପତି ପତ୍ନୀ, ୧୯୭୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । କେ. ଏସ୍. ନାରାୟଣ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ବୃନ୍ଦାବନ ଜେନା ଏହି କଥାଚିତ୍ରଟି ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏମ୍. ଏସ୍. କୋଟି ରେଡ୍ଡୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ରମେଶ ନାଇଡ଼ୁ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଶରତ ପୂଜାରୀ, ଉତ୍ତମ ମହାନ୍ତି, ବିଜୟ ମହାନ୍ତି, ମହାଶ୍ୱେତା ରାୟ, ତନ୍ଦ୍ରା ରାୟ, ନେତ୍ରାନନ୍ଦ ମିଶ୍ର, ପୀର ମିଶ୍ର, ଜୟୀରାମ ସାମଲ, ଗୀତା ରାଣୀ, ରୋଜା ରମଣୀ, ବିଜୟ ବାଣୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶରତ ପୂଜାରୀ ଉତ୍ତମ ମହାନ୍ତି ବିଜୟ ମହାନ୍ତି ମହାଶ୍ୱେତା ରାୟ ତନ୍ଦ୍ରା ରାୟ ନେତ୍ରାନନ୍ଦ ମିଶ୍ର ପୀର ମିଶ୍ର ଜୟୀରାମ ସାମଲ ଗୀତା ରାଣୀ ରୋଜା ରମଣୀ ବିଜୟ ବାଣୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ରମେଶ ନାଇଡ଼ୁ । ଗୀତିକାର ବୃନ୍ଦାବନ ଜେନା ଏହି କଥାଚିତ୍ରଟିର ଗୀତ ରଚନା କରିଥିଲେ । ଅକ୍ଷୟ ମହାନ୍ତି, ଏସ୍. ଜାନକୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସେଟିରିଜାଇନ, ବିକ୍ରୟ ନାମ ଅନ୍ୟମାନଙ୍କ ମଧ୍ୟରେ ଜିରଟେକ୍, ଏକ ଆଣ୍ଟିହିଷ୍ଟାମିନ ଔଷଧ ଯାହା ଆଲର୍ଜିକ ନାକ ପ୍ରଦାହ,  (ଘାସ ଜ୍ୱର), ଚର୍ମ ପ୍ରଦାହ ଏବଂ ଅର୍ଟିକାରିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ପାଟିଦ୍ୱାରା ନିଆଯାଏ  ପ୍ରଭାବ ସାଧାରଣତ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ପ୍ରାୟ ଏକ ଦିନ ପର୍ଯ୍ୟନ୍ତ ରହିଥାଏ  ଲାଭର ଡିଗ୍ରୀ ଅନ୍ୟ ଆଣ୍ଟିହାଇଷ୍ଟାମାଇନ୍ ଯେପରିକି ଡିଫେନ୍ହାଇଡ୍ରାମାଇନ୍ ସହିତ ସମାନ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ଶୁଖିଲା ପାଟି, ମୁଣ୍ଡ ବିନ୍ଧା, ଏବଂ ଉଦର ଯନ୍ତ୍ରଣା ହୋଇପାରେ  ନିଦ୍ରାର ମାତ୍ରା ସାଧାରଣତଃ ପ୍ରଥମ ଜେନେରେସନ ଆଣ୍ଟିହିଷ୍ଟାମିନ ଅପେକ୍ଷା ତୁଳନାରେ କମ୍ ଅଟେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆକ୍ରୋଶ ଏବଂ ଆଞ୍ଜିଓଇଡେମା ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାର ନିରାପଦ ଦେଖାଯାଏ, କିନ୍ତୁ ସ୍ତନ୍ୟପାନ ସମୟରେ ବ୍ୟବହାର କରିବା ସୁପାରିଶ କରାଯାଏ ନାହିଁ  ଏହା ଏକ ଦ୍ୱିତୀୟ ଜେନେରେସନ ଆଣ୍ଟିହିଷ୍ଟାମିନ ଔଷଧ ଯାହା ମସ୍ତିଷ୍କ ବାହାରେ ଆଣ୍ଟିହିଷ୍ଟାମିନ ଏଚ୧ ରିସେପ୍ଟରକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଏହା ୧୯୮୧ରେ ପେଟେଣ୍ଟ ହୋଇଥିଲା ଏବଂ ୧୯୮୭ରେ ଡାକ୍ତରୀ ବ୍ୟବହାର ଆରମ୍ଭ କରାଯାଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ବ୍ରିଟେନରେ ଏନଏଚଏସ ନିମନ୍ତେ ଏହାର ଏକ ମାସର ଯୋଗାଣ ଖର୍ଚ୍ଚ   ୦,୭୦ ଥିଲା ଓ ଆମେରିକାରେ ଏହି ପରିମାଣର ହୋଲସେଲ୍ ମୂଲ୍ୟ $୨୫୦ ଥିଲା । ୨୦୧୭ ମସିହାରେ, ଏହା ଏକାଦଶ ମିଲିୟନରୁ ଅଧିକ ପ୍ରେସକ୍ରିପସନ୍ ସହିତ ଯୁକ୍ତରାଷ୍ଟ୍ରର ୬୬ତମ ସାଧାରଣ ପ୍ରେସକ୍ରିପସନ ଔଷଧ ଥିଲା
ଆଦୋନି ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର କୁର୍ନୋଓଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆଦୋନି ୧୫.୬୨୫୧ ଉତ୍ତର ଅକ୍ଷାଂଶ ଓ ୭୭.୨୭୫୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆଦୋନି ସହରର ମୋଟ ଜନସଂଖ୍ୟା ୧୫୫୯୬୯ ଅଟେ । ସେଥି ମଧ୍ୟରୁ ୫୦.୫୯% ଜଣ ପରୁଷ ହୋଇଥିବା ବେଳେ ୪୯.୪୧% ଜଣ ନାରୀ ଅଟନ୍ତି । ଆଦୋନିର ସାକ୍ଷରତା ହାର ୫୧.୯୯% ଅଟେ । ଏହା ଜାତୀୟ ହାରଠାରୁ ୧୨.୮୫% ପ୍ରତିଶତ କମ ଅଟେ । ସେଥିରୁ ୩୦.୮୦% ପ୍ରତିଶତ ପୁରୁଷ ଓ ୨୧.୧୯% ନାରୀ ଅଟନ୍ତି । ୧୩.୪୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଆଦୋନିର ସରକାରୀ ଭାଷା ଅଟେ ।
ହ୍ୟାକିଂ କ‌ହିଲେ ଫେସବୁକ, ଜି-ମେଲ କିମ୍ବା ୱେବସାଇଟକୁ ବିନା ପାସ‌ୱାର୍ଡରେ ଖୋଲିଦେବା କେବଳ ନୁହେଁ, ବରଂ ବୃହତ ଅର୍ଥରେ ସାଇବର ସୁରକ୍ଷା ପ୍ରଣାଳୀରେ ରହିଥିବା ଦୋଷ ତ୍ରୁଟିକୁ ଆବିଷ୍କାର କରିବା ହିଁ ଏହାର ମୂଳଲକ୍ଷ୍ୟ । ସମର୍ପଣ ଭାବ ସ‌ହ ପ୍ରଯୁକ୍ତି ବିଦ୍ୟାରେ ନିତ୍ୟ ପ୍ରତିଦିନ ଘଟୁଥିବା ପରିବର୍ତ୍ତନର ଖବର ରଖୁଥିବା ବ୍ୟକ୍ତି ହିଁ ଜଣେ ଭଲ ହ୍ୟାକର ହୋଇପାରିବେ । ବିଭିନ୍ନ ଦୃଷ୍ଟିକୋଣରୁ ହ୍ୟାକରଙ୍କୁ ବିଭିନ୍ନ ଭାଗରେ ବିଭକ୍ତ କରାଯାଇ ପାରେ । ତେବେ ମୁଖ୍ୟତଃ ୫ ଭାଗରେ ଭାଗ କରାଯାଏ । ସ୍କ୍ରିପ୍ଟ କିଡିଜ ଏହି ପ୍ରକାରର ହ୍ୟାକରମାନେ ପ୍ରକୃତ ହ୍ୟାକର ନୁହ‌ନ୍ତି, କିନ୍ତୁ ଏହି କାର୍ଯ୍ୟରେ ନିୟୋଜିତ ହୋଇଥାନ୍ତି । ପ୍ରକୃତ ହ୍ୟାକରମାନଙ୍କର ଆଲେଖ୍ୟ, ଉପକରଣ, ସାଧନ ଓ ପ୍ରକ୍ରିୟାକୁ ବ୍ୟବ‌ହାର କରି ଏମାନେ ହ୍ୟାକିଂ କରିଥାନ୍ତି । ସିଷ୍ଟମ କିଭଳି ଭାବେ କାମ କରେ ତା 'ର ପ୍ରକୃତ ଜ୍ଞାନବିନା ଏମାନେ ପୂର୍ବରୁ ରହିଥିବା ହ୍ୟାକିଂ ଉପକରଣ ମାଧ୍ୟମରେ ନିଜର ଲକ୍ଷ୍ୟ ହାସଲ କରିଥାନ୍ତି । ହ୍ୱାଇଟ ହ୍ୟାଟ ହ୍ୟାକର ହ୍ୱାଇଟ ହ୍ୟାଟ ହ୍ୟାକରମାନେ ହିଁ ପ୍ରକୃତ ହ୍ୟାକର । ଏମାନେ ଉତ୍ତମ ଲକ୍ଷ୍ୟ ନେଇ ସିଷ୍ଟମରେ ରହିଥିବା ଦୋଷତ୍ରୁଟିକୁ ଖୋଜି ବାହାର କରିବା ସ‌ହ ତାକୁ ସଂଶୋଧନ କରିବାରେ ସ‌ହାୟତା କରିଥାନ୍ତି । ଏମାନେ ମୁଖ୍ୟତଃ ବିଭିନ୍ନ କଂପାନୀର ବେତନଭୋଗୀ କର୍ମଚାରୀ । ନିଜର ଜ୍ଞାନ କୌଶଳଦ୍ୱାରା କଂପାନୀର ବିଭିନ୍ନ ସଂପତ୍ତିକୁ ସାଇବର ଆକ୍ରମଣରୁ ରକ୍ଷ କରିବା ଏମାନଙ୍କ ମୂଳ କାର୍ଯ୍ୟ । ଅବଶ୍ୟ କେତେଜଣ ସାମାଜିକ ଦାୟିତ୍ୱ ଏବଂ କେତେକ ସ୍ଥଳରେ ଅର୍ଥ ପାଇଁ ବ୍ୟକ୍ତିଗତ ଭାବେ ଏ ଦିଗରେ କାର୍ଯ୍ୟ କରିଥାନ୍ତି । ମେଟାସ୍ପ୍ଲଏଟ ନାମକ ଏକ କମ୍ପାନୀ ସିଷ୍ଟମରେ ତ୍ରୁଟିକୁ ଖୋଜି ବାହାର କରିବାରେ ନିରନ୍ତର ପ୍ରୟାସ ଜାରି ରଖିଛି । ବ୍ଲାକ ହ୍ୟାଟ ହ୍ୟାକର ଏହି ହ୍ୟାକରମାନେ ହେଲେ ଶତୃ । ଏହି ସାଇବର ଅପରାଧୀମାନେ ନିଜର ସ୍ୱାର୍ଥ ସାଧନ ପାଇଁ ହ୍ୟାକିଂକୁ ବ୍ୟବ‌ହାର କରିଥାନ୍ତି । ଏହି ହ୍ୟାକରମାନେ ସାଧାରଣତଃ ଅନଲାଇନରେ ଅର୍ଥ ଓ ତ‌ଥ୍ୟ ଚୋରି କରିଥାନ୍ତି । ଏମାନେ କମ୍ପ୍ୟୁଟର ସିଷ୍ଟମକୁ ଭାଇରସ୍, ଟ୍ରୋଜନ୍ସ ଏବଂ ମାଲ‌ୱେର ଆଦିର ସ‌ହାୟତାରେ ଖରାପ କରି ଦେଇଥାନ୍ତି । ସାଇବର ଭାଷାରେ ଏମାନଙ୍କୁ କ୍ରେକର ବୋଲି କୁହାଯାଏ । ଏହିମାନେ ତାଙ୍କର କୌଶଳକୁ ଅପରାଧିକ ଗତିବିଧି ପାଇଁ ବ୍ୟବ‌ହାର କରିଥାନ୍ତି । ଏପରିକି ବ‌ହୁ ସମୟରେ କେବଳ ମଜା ଦେଖିବା ପାଇଁ ଏକ ବ୍ୟବସ୍ଥାକୁ ତ୍ରୁଟିପୂର୍ଣ୍ଣ କରିଦେଇଥାନ୍ତି । ତେଣୁ ଏଭଳି ହ୍ୟାକର ଯେଭଳି ସଫଳ ନ ହେବେ ତାହା ହ୍ୱାଇଟ ହ୍ୟାଟ ହ୍ୟାକରଙ୍କ ଦାୟିତ୍ୱ । ଗ୍ରେ ହ୍ୟାଟ ହ୍ୟାକର ପରିସ୍ଥିତି ଅନୁସାରେ ଭଲ କିମ୍ବା ଖରାପ ପାଇଁ ନିଜ ବିଦ୍ୟାକୁ ବ୍ୟବ‌ହାର କରୁଥିବା ଏହି ହ୍ୟାକରଙ୍କୁ ଗ୍ରେ ହ୍ୟାଟ ହ୍ୟାକର ବୋଲି କୁହାଯାଏ । ଅପରାଧ ଲକ୍ଷ୍ୟ ନେଇ ଏମାନେ ହ୍ୟାକିଂ କରୁ ନ ଥିଲେ ସୁଦ୍ଧା ବ‌ହୁ ସମୟରେ ତୃତୀୟ ପକ୍ଷର ବିନା ଅନୁମତିରେ ସିଷ୍ଟମରେ ବିଭିନ୍ନ କାରଣରୁ ତ୍ରୁଟି ଉତ୍ପନ୍ନ କରୁଥିବାରୁ ଏମାନଙ୍କୁ କେହି ପସନ୍ଦ କରନ୍ତି ନାହିଁ । ବ‌ହୁ ସମୟରେ ସିଷ୍ଟମରେ ରହିଥିବା ଦୁର୍ବଳତାକୁ ଜଣାଇବା ସ‌ହ ନିଜର ଅସ୍ତିତ୍ୱ ଜାହିର କରିବା ପାଇଁ ସିଷ୍ଟମର କ୍ଷତି କରିପକାଇଥାନ୍ତି । ହ୍ୟାକଟିଭିଷ୍ଟ ଏହି ଧରଣର ହ୍ୟାକରମାନେ ସାଧାରଣତଃ ଅନ୍ୟାୟ ବିରୋଧରେ ପ୍ରତିବାଦ ପାଇଁ ୱେବସାଇଟରେ କୌଣସି ନିର୍ଦିଷ୍ଟ ତ‌ଥ୍ୟକୁ ଲୋକଲୋଚନ‌କୁ ଆଣିବା ପାଇଁ ତାଙ୍କର କୌଶଳକୁ ପ୍ରୟୋଗ କରିଥାନ୍ତି । ହ୍ୟାକିଂ ଦୁନିଆର ଏହିମାନେ ପ୍ରଚ୍ଛଦପଟ୍ଟ ନାୟକ । ପ୍ରାୟତଃ ଅନ୍ତରାଳରେ ରହି ନିଜର ଗତିବିଧି ଜାରି ରଖିଥାନ୍ତି । ଏମାନେ ସାଧାରଣତଃ ଚାଲାକିରେ କାମ କରୁଥିବାରୁ ନିଜର ପରିଚୟ ଗୋପନ ରଖିବାରେ ସମର୍ଥ ହୁଅନ୍ତି ।
ଲପଙ୍ଗା, ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁର ଜିଲ୍ଲାର ଏକ ସହର । ଜନସଂଖ୍ୟା ୨୦୦୧ ମସିହା ଜନଗଣନା ଅନୁସାରେ ଲପଙ୍ଗା ସହରର ଜନସଂଖ୍ୟା ୭,୩୫୪ ଥିଲା । ଏହା ମଧ୍ୟରୁ ପୁରୁଷଙ୍କ ହାର ୫୪% ଥିଲାବେଳେ ମହିଳାଙ୍କ ହାର ୪୬% ଥିଲା । ଏଠାରେ ସାକ୍ଷ୍ୟରତା ହାର ୬୧% ଯାହା ଜାତୀୟ ହାର ୫୯.୯%ରୁ କିଞ୍ଚିତ ଅଧିକ । ୬ ବର୍ଷରୁ କମ ସଂଖ୍ୟା ୧୬% ହେଇଥିବା ବେଳେ ଏଠାରେ ପୁରୁଷ ସାକ୍ଷ୍ୟରତା ହାର ୭୦% ଓ ମହିଳା ସାକ୍ଷ୍ୟରତା ହାର ୫୦% ରହିଥିଲା । ଭୌଗୋଳିକ ଅବସ୍ଥିତି ଲପଙ୍ଗାର ଭୌଗୋଳିକ ଅବସ୍ଥିତି ୨୧.୭୩  ୮୪.୦୨  ଠାରେ । ଏହା ସମ୍ବଲପୁରରୁ ରାଉରକେଲା ଯିବା ରାଜ୍ୟ ରାଜପଥରେ ସମ୍ବଲପୁରଠାରୁ ୩୩ କିଲୋମିଟର ଓ ଝାରସୁଗୁଡ଼ା ସହରଠାରୁ ୧୬ କିଲୋମିଟର ଦୂରରେ ଅବସ୍ଥିତ ।
ହାନ୍ସି ଏକ ଭାରତୀୟ ପୌରପାଳିକା ଅଟେ । ଏହା ହରିଆଣାର ହିସର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ହାନ୍ସି ୨୯.୧୦୦୦ ଉତ୍ତର ଅକ୍ଷାଂଶ ଓ ୭୫.୯୬୪୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ହାନ୍ସି ସହରର ମୋଟ ଜନସଂଖ୍ୟା ୭୫୭୩୦ ଅଟେ । ସେଥି ମଧ୍ୟରୁ ୫୩.୫୪% ଜଣ ପରୁଷ ହୋଇଥିବା ବେଳେ ୪୬.୪୬% ଜଣ ନାରୀ ଅଟନ୍ତି । ହାନ୍ସିର ସାକ୍ଷରତା ହାର ୬୭.୫୩% ଅଟେ । ଏହା ଜାତୀୟ ହାରଠାରୁ -୨.୬୯% ପ୍ରତିଶତ କମ ଅଟେ । ସେଥିରୁ ୩୯.୦୫% ପ୍ରତିଶତ ପୁରୁଷ ଓ ୨୮.୪୮% ନାରୀ ଅଟନ୍ତି । ୧୩.୪୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ହାନ୍ସିର ସରକାରୀ ଭାଷା ଅଟେ ।
କୃଷ୍ଣ କୁମାର ମହାନ୍ତି  (ଜନ୍ମ: ୨୮ ଅପ୍ରେଲ ୧୯୬୬; ଜନ୍ମସ୍ଥାନ: ଚାନ୍ଦିପୁର) ଜଣେ ଓଡ଼ିଆ ସାମ୍ବାଦିକ, ସମ୍ପାଦକ, କବି ଓ ଲେଖକ  । ସେ ଧ୍ୱନି ପ୍ରତିଧ୍ୱନି ଖବର କାଗଜର ସହ-ସମ୍ପାଦକ ଭାବରେ ୨୦୧୬ ଯାଏଁ କାର୍ଯ୍ୟ କରିଥିଲେ ଏବଂ ପରେ ୨୦୧୮ ମସିହାରୁ ରେବତୀ ସାହିତ୍ୟ ପତ୍ରିକାର ସହ-ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ସେ କବି ବସନ୍ତ ମୁଦୁଲି ସ୍ମୃତି ସଂସଦର ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ଜନ୍ମ, ପରିବାର ଓ ଶିକ୍ଷା ୧୯୬୬ ମସିହାର ଅପ୍ରେଲ ୨୮ ତାରିଖରେ ବାଲେଶ୍ୱର ଜିଲ୍ଲାର ଚାନ୍ଦିପୁରଠାରେ ଜନ୍ମଗ୍ରହଣ କରିଥିଲେ କୃଷ୍ଣ କୁମାର ମହାନ୍ତି । ବାଲେଶ୍ୱର ଜିଲ୍ଲାର ସ୍କୁଲରୁ ମାଟ୍ରିକ ଶିକ୍ଷା ଶେଷ କରିବା ପରେ ସେ ଫକୀର ମୋହନ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ୧୯୮୯ ମସିହାରେ ସେ ମମତା ମହାନ୍ତିଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଜଣ ସନ୍ତାନ ଅଛନ୍ତି । ତାଙ୍କ ଝିଅ ପ୍ରତ୍ୟାଶା ପ୍ରିୟମ୍ବଦା ମହାନ୍ତି ଜଣେ ସାମ୍ବାଦିକା ତଥା ଗାଳ୍ପିକା । ଓଡ଼ିଆ ସାହିତ୍ୟରେ ଅବଦାନ ନବମ ଶ୍ରେଣୀରେ ପଢ଼ିବା ବେଳେ ସେ ଗପ ଲେଖିବା ଆରମ୍ଭ କରିଥିଲେ, ଯାହାକି ତାଙ୍କ ସ୍କୁଲ ପତ୍ରିକାରେ ପ୍ରକାଶିତ ହୋଇଥିଲା । ମାତ୍ର ୧୯୯୦ ମସିହାରୁ ସେ ବିଧିବଦ୍ଧ ଭାବରେ ଗପ ଲେଖିବା ଆରମ୍ଭ କରିଥିଲେ; ତାଙ୍କର ଏହି ପ୍ରଥମ ଗପ,  "ରକ୍ତାକ୍ତ ଚିଠି"  କଥା ପତ୍ରିକାରେ ପ୍ରକାଶିତ ହୋଇଥିଲା । ୧୯୯୦ ମସିହାରୁ ଆରମ୍ଭ ହୋଇଥିବା କଥା ନବପ୍ରତିଭା ପ୍ରତିଯୋଗିତାରେ ସେ ଏହି ଗପ ଜରିଆରେ ଭାଗ ନେଇଥିଲେ ଏବଂ ଏହି ପୁରସ୍କାର ଜିତିଥିଲେ । ୨୦୧୬ ମସିହାରେ ଶ୍ରଦ୍ଧା ପବ୍ଲିକେଶନଦ୍ୱାରା ତାଙ୍କ ପ୍ରଥମ ପୁସ୍ତକ ପ୍ରକାଶିତ ହୋଇଥିଲା । ଏହାପରେ ଗଳ୍ପ ସଂକଳନ ପାପ, କବିତା ବହି କେହି ଜଣେ, ଅନୁବାଦ ପୁସ୍ତକ ଟିପୁ ସୁଲତାନ, କବିତା ବହି ରୁବି ରାୟ ଆଦି ପ୍ରକାଶିତ ହୋଇଛି ।
କୃପାସିନ୍ଧୁ ମିଶ୍ର,  (୨୭ ଜୁନ ୧୮୮୭ - ୧୨ ଫେବୃଆରୀ ୧୯୨୬) ସତ୍ୟବାଦୀ ଯୁଗର ଜଣେ ଓଡ଼ିଆ ସାହିତ୍ୟିକ, ଐତିହାସିକ, ଓ ସମାଜସେବୀ ଥିଲେ  ।  "ମଣିଷ ତିଆରି କାରଖାନା"  ଭାବରେ ପରିଚିତ ସତ୍ୟବାଦୀ ବନ ବିଦ୍ୟାଳୟରେ ଶିକ୍ଷକତା ଓ ପ୍ରଧାନ ଶିକ୍ଷକତ୍ୱ ତାଙ୍କର ଅନ୍ୟ ପରିଚୟ । ବାଲ୍ୟଜୀବନ ଓ ଶିକ୍ଷା କୃପାସିନ୍ଧୁ, ୧୮୮୭ ମସିହା ଜୁନ ୨୭ ତାରିଖ ଦିନ ପୁରୀ ଜିଲ୍ଲାର ସାକ୍ଷୀଗୋପାଳ ବ୍ଳକସ୍ଥିତ ବୀରହରେକୃଷ୍ଣପୁର ଗ୍ରାମର ଏକ କୁଳୀନ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ହରିହର ଓ କୃଷ୍ଣଚନ୍ଦ୍ର ତାଙ୍କର ଅନ୍ୟ ଦୁଇ ଭାଇଥିଲେ । ବାଲ୍ୟକାଳରୁ ତାଙ୍କର ପିତାଙ୍କର ଦେହାନ୍ତ ଘଟିଥିଲା ଓ ସେ ନିଜ ମାଉସୀ ଘରକୁ ପୋଷ୍ୟପୁତ୍ର ହୋଇଯାଇଥିଲେ । ତାଙ୍କ ନିଜ ସାଙ୍ଗିଆ  "ଦାଶ"  ଥିଲା ଓ ପୋଷ୍ୟପୁତ୍ର ହୋଇଆସିବା ପରେ ତାହା  "ମିଶ୍ର" କୁ ପରିବର୍ତ୍ତିତ ହୋଇଥିଲା । ନିଜ ମାଉସୀଙ୍କଦ୍ୱାରା ଉପେକ୍ଷିତ ହୋଇ, ସେ କ୍ରମେ ନିଜ ମାମୁଁ ଘରେ ଆଶ୍ରା ପାଇଥିଲେ । ମାମୁଁ ଘର ଅତ୍ୟନ୍ତ ସ୍ୱଚ୍ଛଳ ନଥିଲେ ମଧ୍ୟ, କୃପାସିନ୍ଧୁଙ୍କ ଶିକ୍ଷାଦିକ୍ଷାରେ କିଛି ଅଭାବ କରିନଥିଲେ । କୃପାସିନ୍ଧୁ ଗାଁ ସ୍କୁଲରୁ ଉତ୍ତୀନ୍ନ ହୋଇ ପୁରୀ ଜିଲ୍ଲା ସ୍କୁଲରେ ନାମ ଲେଖାଇଥିଲେ । ସେଠାରେ ପ୍ରଧାନ ଶିକ୍ଷକ ଦଣ୍ଡ ସ୍ୱରୂପ କୃପାସିନ୍ଧୁଙ୍କୁ ଗୋଟିଏ ଦିନ ସମଗ୍ର ସ୍କୁଲ ସମୟ ବେଞ୍ଚରେ ଠିଆ କରେଇ ଦେଇଥିଲେ । ଏହାଦ୍ୱାରା ବାଳକ କୃପାସିନ୍ଧୁଙ୍କ ଗୋଡ଼କୁ ରକ୍ତଗଡ଼ି, ସେ ବାତଜ୍ୱରରେ ଆକ୍ରାନ୍ତ ହୋଇ, ସମଗ୍ର ଜୀବନକାଳ ଏହି ରୋଗ ଭୋଗିଥିଲେ ଓ ଗୋଡ଼ରେ ସବୁ ସମୟରେ ତାଙ୍କୁ ଏକ ପଟି ବାନ୍ଧି ରଖିବାକୁ ପଡ଼ିଥିଲା । ଏହି ଘଟଣା ପରେ, କୃପାସିନ୍ଧୁ ପୁରୀ ଜିଲ୍ଲା ସ୍କୁଲରୁ ନିଜ ନାମ କଟେଇ, କଟକର ରେଭେନ୍‌ସା କଲିଜିଏଟ ସ୍କୁଲରେ ନାମ ଲେଖାଇଲେ । ଏହା ତାଙ୍କ ଜୀବନର ଗତିପଥକରେ କିଛି ପରିବର୍ତ୍ତନ ଆଣିଦେଲା । ଆତ୍ମନିର୍ଭରଶୀଳ ହେବା ପାଇଁ, ସେ ଟିଉସନ କରୁଥିଲେ । ଏଣ୍ଟ୍ରାନ୍ସ ପରୀକ୍ଷାରେ ପାସ କରି, ସେ ୧୫ଟଙ୍କା ବୃତ୍ତି ପାଉଥିଲେ । ପରବର୍ତ୍ତୀ ସମୟରେ ସେ ରେଭେନ୍ସା ମହାବିଦ୍ୟାଳୟରୁ ଏଫ.ଏ ଓ ବି.ଏ ପାସ କରିଥିଲେ । ୧୯୧୪ ମସିହାରେ ସେ କଲିକତା ବିଶ୍ୱବିଦ୍ୟାଳୟରୁ ଦର୍ଶନ ଶାସ୍ତ୍ରରେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ସତ୍ୟବାଦୀ ବନ ବିଦ୍ୟାଳୟ ଗୋପବନ୍ଧୁ ଦାସଙ୍କ ଆଦର୍ଶରେ ଅନୁପ୍ରାଣିତ ହୋଇ, କୃପାସିନ୍ଧୁ ୧୯୧୪ ମସିହାରେ ସତ୍ୟବାଦୀ ବନ ବିଦ୍ୟାଳୟରେ ଜଣେ ସହକାରୀ ଶିକ୍ଷକ ଭାବରେ ଯୋଗଦାନ କରିଥିଲେ । ତାଙ୍କ ଯୋଗଦେବା ବେଳକୁ ପଣ୍ଡିତ ନୀଳକଣ୍ଠ ଦାସ ଓ ପଣ୍ଡିତ ଗୋଦାବରୀଶ ମିଶ୍ର ସେଠାରେ ଯୋଗ ଦେଇ ସାରିଥାନ୍ତି । ଏମାନଙ୍କଦ୍ୱାରା କୃପାସିନ୍ଧୁ ଗଭିର ଭାବରେ ପ୍ରଭାବିତ ହୋଇଥିଲେ । ପଢ଼ିବା ଓ ପଢ଼େଇବାରେ କୃପାସିନ୍ଧୁଙ୍କର ଆନନ୍ଦ ଥିଲା । ତାଙ୍କର ସଂସ୍କୃତ, ଓଡ଼ିଆ ଓ ଇଂରାଜୀ ଭାଷାରେ ଅଗାଧ ପାଣ୍ଡିତ୍ୟ ଥିଲା ଓ ସେ ଅନର୍ଗଳ ବକ୍ତୃତା ଦେଇ ପାରୁଥିଲେ । ସର୍ବଦା ଧୋତି କୂର୍ତ୍ତା ପରିଧାନ କରିଥିବା କୃପାସିନ୍ଧୁଙ୍କର ନିରାଡ଼ମ୍ବର ଜୀବନଶୈଳୀ ଓ ସରଳ ବ୍ୟକ୍ତିତ୍ୱ ଛାତ୍ରମାନଙ୍କୁ ପ୍ରଭାବିତ କରୁଥିଲା । ଛାତ୍ରମାନଙ୍କ ମନରେ ଦେଶପ୍ରେମ ଓ ସେବାମୂଳକ ମନୋଭାବ ଜାଗ୍ରତ କରାଇବା ପାଇଁ ସେ ଥିଲେ ଯତ୍ନଶୀଳ । ୧୯୨୦ମସିହାରେ ସେ ସତ୍ୟବାଦୀ ବନ ବିଦ୍ୟାଳୟର ପ୍ରଧାନ ଶିକ୍ଷକ ଦାୟିତ୍ୱ ଗ୍ରହଣ କରିଥି ମୃତ୍ୟୁପର୍ଯ୍ୟନ୍ତ ଏହି ଦାୟିତ୍ୱ ତୁଲାଇଥିଲେ । ବ୍ୟାସକବି ଫକୀର ମୋହନ ସେନାପତି, ସତ୍ୟବାଦୀ ବନ ବିଦ୍ୟାଳୟ ପରିଭ୍ରମଣରେ ଆସି  'ଉତ୍କଳ ଭ୍ରମଣ' ରେ ଲେଖିଥିଲେ : କୃପାମୟ କୃପାସିନ୍ଧୁ ଜନହିତକର,କାର୍ଯ୍ୟସାଧନରେ ଅବତୀର୍ଣ୍ଣ ଧରାଧାମେ,ସମବେତ ସେମାନେ ତ ସତ୍ୟବାଦୀ ଗ୍ରାମେ,ଜ୍ଞାନରାଶି, ପବିତ୍ରତା, ଉଭୟ ତ ଠୁଳଉଦ୍ଧରିବେ ଭଗୀରଥ ସମାନରେ କୂଳ । ସାହିତ୍ୟ କୃତି ୧୯୨୬ ମସିହା ଫେବୃଆରୀ ୧୨ତାରିଖରେ, ୩୮ବର୍ଷ ବୟସରେ ତାଙ୍କର ତିରୋଧାନ ଘଟିଥିଲା । ତାଙ୍କ ମୃତ୍ୟୁରେ ମର୍ମାହତ ହୋଇ ପଣ୍ଡିତ ଗୋପବନ୍ଧୁ ଦାସ ଲେଖିଥିଲେ : ଉତ୍କଳର ଶିକ୍ଷକ ସମାଜରୁ ଗୋଟିଏ ଉଜ୍ଜ୍ୱଳ ନକ୍ଷତ୍ର ଖସି ପଡିଲା ।
ଟେରୋସର   : ; , ଗ୍ରୀକ , ,ରୁ ଆସିଛି;ମାନେ  " "  ଗୁଡ଼ିକ ଟେରୋସୁରିଆ / ର ଉଡନ୍ତା ସରୀସୃପ ଥିଲେ । ସେମାନେ ଟ୍ରାଇଆସିକ ଯୁଗର ଶେଷ ଭାଗରୁ ଆରମ୍ଭ କରି କ୍ରେଟାସିଅସ ଶେଷ ପର୍ଯ୍ୟନ୍ତ ଦେଖାଯାଉଥିଲେ  ୨୨୮ରୁ ୬୬ ମିଲିଅନ୍ ବର୍ଷ ପୂର୍ବେ   ।
ଆବାଟାସେପ୍ଟ, ଓରେନ୍ସିଆ ବ୍ରାଣ୍ଡ ନାମରେ ବିକ୍ରୟ, ଏକ ଔଷଧ ଯାହା ରିଉମାଟଏଡ ଆର୍ଥ୍ରାଇଟିସ, ଜୁଭେନାଇଲ ଇଡିଓପାଥିକ ଆର୍ଥ୍ରାଇଟିସ ଓ ସୋରିଆସିସ ଆର୍ଥ୍ରାଇଟିସ ରୋଗମାନଙ୍କ ଚିକିତ୍ସାରେ ଦିଆଯାଏ । ଏହା ଗ୍ରାଫ୍ଟ ବନାମ ହୋଷ୍ଟ ରୋଗ   ରୋକିବା ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ସାଧାରଣତ ଏକ ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ଏହାର ମାତ୍ରା ଏବଂ ଅନ୍ତର ବ୍ୟକ୍ତିର ଶରୀରର ଓଜନ ଉପରେ ନିର୍ଭର କରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ମୁଣ୍ଡବିନ୍ଧା ଏବଂ ବାନ୍ତି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍ସିସ୍ ଏବଂ ସଂକ୍ରମଣ ହୋଇପାରେ ।ଏହା ସାଧାରଣତଃ ଗର୍ଭାବସ୍ଥାରେ ଦିଆଯାଏ ନାହିଁ; ଚିକିତ୍ସା ସମୟରେ ଏବଂ ପରବର୍ତ୍ତୀ ୧୪ ସପ୍ତାହ ପର୍ଯ୍ୟନ୍ତ ଜନ୍ମ ନିୟନ୍ତ୍ରଣକୁ ସୁପାରିଶ କରାଯାଏ । ଏହା ସିଡି୮୦ ( 80) ଏବଂ ସିଡି୮୬  ( 86)କୁ ସଂଲଗ୍ନ ଓ ଅବରୋଧ କରିଟି ଜୀବକୋଷ ପ୍ରତିରକ୍ଷା କାର୍ଯ୍ୟକଳାପ କମେଇ କାର୍ଯ୍ୟକ୍ଷମ ହୁଏ  । ୨୦୦୫ ମସିହାରେ ଓ ଯୁକ୍ତରାଷ୍ଟ୍ରରେ ଏବଂ ୨୦୦୭ ମସିହାରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆବାଟାସେପ୍ଟ ଅନୁମୋଦିତ ହୋଇଛି । ଯୁକ୍ତରାଷ୍ଟ୍ରର ଏହାର ମୂଲ୍ୟ ପ୍ରାୟ ୨,୬୦୦ରୁ ୫,୨୦୦ ଡଲାର ଅଟେ ।
ଓଡ଼ିଶା ଆଦର୍ଶ ବିଦ୍ୟାଳୟ ହେଉଛି ଏକ ବିଦ୍ୟାଳୟ ଶୃଙ୍ଖଳା, ଯାହା ଓଡ଼ିଶାର ପ୍ରତ୍ୟେକ ବ୍ଲକ ମୁଖ୍ୟାଳୟରେ ଅବସ୍ଥିତ । ଇତିହାସ ଓଡ଼ିଶା ଆଦର୍ଶ ବିଦ୍ୟାଳୟ ସଂଗଠନ ୨୦୧୫ ମସିହା ସେପ୍ଟେମ୍ବର ୧୯ ତାରିଖରେ ଓଡ଼ିଶାର ସୋସାଇଟି ରେଜିଷ୍ଟ୍ରେସନ୍ ଆକ୍ଟ ଅଧୀନରେ ଏକ ସୋସାଇଟି ଭାବରେ ପଞ୍ଜିକୃତ ହୋଇଥିଲା । ଓଡ଼ିଶା ସରକାରଙ୍କ ବିଦ୍ୟାଳୟ ଓ ଗଣଶିକ୍ଷା ବିଭାଗ ଅଧିନରେ ଏହି ଅନୁଷ୍ଠାନ କାର୍ଯ୍ୟ କରେ । ରାଜ୍ୟ ସରକାରଙ୍କର ବିଦ୍ୟାଳୟ ଓ ଗଣଶିକ୍ଷା ମନ୍ତ୍ରୀ, ଏହି ଅନୁଷ୍ଠାନର ସଭାପତି ଭାବରେ କାର୍ଯ୍ୟ କରନ୍ତି । ଉଦ୍ଦେଶ୍ୟ ଶିକ୍ଷାରେ ପଛୁଆ ପ୍ରତ୍ୟେକ ବ୍ଲକରେ ଏହି ବିଦ୍ୟାଳୟ ପ୍ରତିଷ୍ଠା କରିବା । କେନ୍ଦ୍ରୀୟ ବିଦ୍ୟାଳୟ ପରି ସମାନ ସୁବିଧା ଏହି ବିଦ୍ୟାଳୟରେ ଉପଲବଧ କରାଇବା । ନୂତନ ସ୍କୁଲ ପ୍ରତିଷ୍ଠା କରିବା ବା ପୁରୁଣା ସ୍କୁଲର ମାନବୃଦ୍ଧି କରି ଆଦର୍ଶ ବିଦ୍ୟାଳୟ ସ୍ତରକୁ ଆଣିବା । ଆଦର୍ଶ ବିଦ୍ୟାଳୟଗୁଡ଼ିକରେ ପର୍ଯ୍ୟାପ୍ତ ଆଇସିଟି ଭିତ୍ତିଭୂମି, ଇଣ୍ଟରନେଟ୍ ସଂଯୋଗ ଏବଂ ପୂର୍ଣ୍ଣ ସମୟ କମ୍ପ୍ୟୁଟର ଶିକ୍ଷକ ରହିବେ  ଆଦର୍ଶ ବିଦ୍ୟାଳୟଗୁଡ଼ିକରେ ଉନ୍ନତିର ଉପଯୁକ୍ତ ମାନ ଓ ଗତି ବଜାୟ ରଖିବା ଓ ଏହାଦ୍ୱାରା ନିକଟସ୍ଥ ସ୍କୁଲଗୁଡିକ ମଧ୍ୟ ଲାଭ ପାଇବେ । ଏହି ଆଦର୍ଶ ବିଦ୍ୟାଳୟଗୁଡିକ ସିବିଏସ୍ଇ ସହିତ ଅନୁବନ୍ଧିତ । ଏଗୁଡିକ ସମ୍ପୁର୍ଣ୍ଣ ଆବାସିକ ବିଦ୍ୟାଳୟ ହେବ । ଏକ ପ୍ରବେଶ ପରୀକ୍ଷା ମାଧ୍ୟମରେ ଏହି ବିଦ୍ୟାଳୟ ପାଇଁ ଶିକ୍ଷାର୍ଥୀ ଚୟନ କରାଯିବ ଓ ସେମାନଙ୍କର ସମସ୍ତ ଖର୍ଚ୍ଚ ସରକାର ବହନ କରିବେ । ଏଠାରେ ଷଷ୍ଟରୁ ଦ୍ୱାଦଶ ଶ୍ରେଣୀ ପର୍ଯ୍ୟନ୍ତ ଏଠାରେ ଶିକ୍ଷାଦାନ କରାଯିବ ଓ ପ୍ରତି ଶ୍ରେଣୀରେ ୮୦ ଜଣ ଛାତ୍ର ପଢିବେ । ଏହି ସ୍କୁଲଗୁଡ଼ିକ ଓଡ଼ିଶା ଆଦର୍ଶ ବିଦ୍ୟାଳୟ ସଂଗଠନ ଅଧିନରେ କାର୍ଯ୍ୟ କରିବେ । ଦର୍ଶନ ରାଜ୍ୟର ପ୍ରତ୍ୟେକ ବ୍ଲକ ମୁଖ୍ୟାଳୟରେ ଏକ ଉଚ୍ଚମାନର ଇଂରାଜୀ ମଧ୍ୟମ ବିଦ୍ୟାଳୟ  ଓଡ଼ିଶା ଆଦର୍ଶ ବିଦ୍ୟାଳୟ  ପ୍ରତିଷ୍ଠା କରିବା । ଏଠାରେ କେନ୍ଦ୍ରୀୟ ବିଦ୍ୟାଳୟ ପରି ଭିତ୍ତିଭୂମି ଏବଂ ସୁବିଧା ରହିବ । ଛାତ୍ର-ଶିକ୍ଷକ ଅନୁପାତ, ଆଇସିଟି ବ୍ୟବହାର, ସାମଗ୍ରିକ ଶିକ୍ଷାଗତ ପରିବେଶ, ଉପଯୁକ୍ତ ପାଠ୍ୟକ୍ରମ ଏବଂ ଫଳାଫଳ ଉପରେ ଗୁରୁତ୍ୱ । ୬ଷ୍ଠରୁ ୧୨ଶ ପର୍ଯ୍ୟନ୍ତ ଶ୍ରେଣୀ ଗୁଡିକରେ ୨ଟି ସେକ୍ସନ ରହିବ । ବିଦ୍ୟାଳୟଗୁଡ଼ିକ ସି.ବି.ଏସ.ଇ ସହିତ ଅନୁବନ୍ଧିତ ହେବେ । ଏହି ବିଦ୍ୟାଳୟଗୁଡ଼ିକ ବାସ୍ତବରେ ଉତ୍କର୍ଷର କେନ୍ଦ୍ର ହେବ । ପ୍ରଗତି ୨୦୧୬-୧୭ ଶିକ୍ଷାବର୍ଷରେ ୧୦୦ଟି ଆଦର୍ଶ ବିଦ୍ୟାଳୟ କାର୍ଯ୍ୟକ୍ଷମ ହୋଇଥିଲା । ୨୦୧୭-୧୮ ବର୍ଷରେ ୬୦ଟି ନୂଆ ଓ ୨୦୧୮-୧୯ ବର୍ଷରେ ୩୦ଟି ନୂଆ ବିଦ୍ୟାଳୟ କାର୍ଯ୍ୟକ୍ଷମ ହୋଇଥିଲା ।
ସେଫାଜୋଲିନ  (ଇଂରାଜୀ ଭାଷାରେ ତିନି ପ୍ରକାର ବନାନରେ ଲେଖାଯାଏ: ଓ ) ଏକ ଆଣ୍ଟିବାୟୋଟିକ   ଯାହା ଅନେକ ଜୀବାଣୁ ସଂକ୍ରମଣର   ଚିକିତ୍ସାରେ ବ୍ୟବ‌ହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସେଲ୍ୟୁଲାଇଟିସ୍, ମୂତ୍ରନଳୀ ସଂକ୍ରମଣ  , ନିମୋନିଆ, ଏଣ୍ଡୋକାର୍ଡ଼ାଇଟିସ  , ଗଣ୍ଠି ସଂକ୍ରମଣ   ଓ ପିତ୍ତନଳୀ ସଂକ୍ରମଣ   ରୋଗମାନଙ୍କରେ ଦିଆଯାଏ । ପ୍ରସବ ସମୟରେ ଓ ଅପରେଶନ ପୂର୍ବରୁ ଗ୍ରୁପ ବି ସ୍ଟ୍ରେପ୍ଟୋକୋକାଲ ଡିଜିଜର   ପ୍ରତିଷେଧ ନିମନ୍ତେ ଦିଆଯାଏ । ଏହା ଇଞ୍ଜେକସନ ଆକାରରେ ଶିରାଭ୍ୟନ୍ତରରେ   ଓ ମାଂସପେଶୀରେ   ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି, ଇଷ୍ଟ ସଂକ୍ରମଣ   ଓ ଆଲର୍ଜି ପ୍ରତିକ୍ରିୟା   ହୋଇପାରେ । ପେନିସିଲିନ ଯୋଗୁ ଆନାଫାଇଲାକ୍‌ସିସ ଇତିହାସ ଥିଲେ ଏହି ଔଷଧ ଦିଆଯାଏ ନାହିଁ । ସ୍ତନ୍ୟପାନ ଓ ଗର୍ଭାବସ୍ଥାରେ ଏହା ଅପେକ୍ଷାକୃତ ନିରାପଦ । ଏହା ସେଫାଲୋସ୍ପୋରିନ ଦଳର ପ୍ରଥମ ପିଢ଼ି ଔଷଧ ଓ ଜୀବକୋଷର ଆବରଣରେ ବାଧା ସୃଷ୍ଟି କରେ । ସେଫାଜୋଲିନ ସନ ୧୯୬୭ରେ ପେଟେଣ୍ଟ ହୋଇଥିଲା ଓ ବ୍ୟବସାୟୀକ ଭିତ୍ତିରେ ସନ ୧୯୭୧ରୁ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ   ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ   ଏହାର ଦିନ‌କୁ ଖର୍ଚ୍ଚ ପ୍ରାୟ ୧.୨୦ରୁ ୧.୪୧ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୁଲ୍ୟ ୨୫ରୁ ୫୦ ଡଲାର ।
ଜାତୀୟ ରାଜପଥ ୮  ( -) ଏକ ଭାରତୀୟ ୪ ଲେନ ବିଶିଷ୍ଟ ଜାତୀୟ ରାଜପଥ  ।ଏହା ଭାରତୀୟ ରାଜଧାନୀ ଦିଲ୍ଲୀରୁ ମୁମ୍ବାଇ ପର୍ଯ୍ୟନ୍ତ ଯାଇଛି ଓ ଏହା ଆକଳନ ହିସାବରେ ଉପମହାସେଶରେ ସବୁଠୁ ବ୍ୟସ୍ତ ରାଜପଥ । ଏହି ରାଜପଥରେ ଗୁରୁଗାଁ , ଜଯପୁର, ସୁରାଟ , ଆଜମେର , ଉଦୟପୁର , ଅହମଦାବାଦ , ବରୋଦା ପଡିଥାଏ । ଏହାର ପୂର୍ଣା ଦୂରତା ୧୪୨୮ କିଲୋମିଟର ।. ଏହି ରାଜପଥ ଭାରତ ସରକାରଙ୍କଦ୍ୱାରା ନିର୍ମିତ ଓ ଆଧୂନିକୀକରଣ ହେଇଥିବା  ' ସୁବର୍ଣ୍ଣ ଚତୁର୍ଭୁଜ'  ପ୍ରକଳ୍ପ ର ଏକ ଅଂଶ । ଦିଲ୍ଲୀ ମୁମ୍ବାଇ ଶିଳ୍ପ କରିଡ଼ର ଭାରତ -ଜାପାନର ମିଳିତ ସହଯୋଗରେ ଏହି ବହୁ ମିଲିୟନ ଟଙ୍କାର କରିଡର ଜାତୀୟ ରାଜପଥ -୮ରେ ଅବସ୍ଥିତ । ୯୦ବିଲିଆନ ଦଳରଦ୍ୱାରା ନିର୍ମିତ ହେଇଥିବା ଏହି ପ୍ରକଳ୍ପର ପ୍ରଥମ ସୋପାନ ୨୦୧୨ରେ ସମ୍ପୂର୍ଣ୍ଣ ହେଲା ।
ଜଗଦୀଶ ମହାନ୍ତି  (୧୭ ଫେବୃଆରୀ ୧୯୫୧ - ୨୯ ଡିସେମ୍ବର ୨୦୧୩) ଜଣେ ଓଡ଼ିଆ ଲେଖକ, ଓଡ଼ିଆ ଗଳ୍ପରେ ନୂଆ ଧାରାର ଆବାହକ ଭାବରେ ସେ ପରିଚିତ ଥିଲେ । ପରିବାର ସେ ଓଡ଼ିଆ ଲେଖିକା ସରୋଜିନୀ ସାହୁଙ୍କୁ ବିବାହ କରିଥିଲେ । ତାଙ୍କର ଜଣେ ପୁଅ ଓ ଜଣେ ଝିଅ ଅଛନ୍ତି ।
ସମୟ ବଡ଼ ବଳବାନ, ୧୯୮୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଶିଶିର ମିଶ୍ର ।
ସିର୍ସା, ହରିଆଣା ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ସିର୍ସା ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିର୍ସା, ହରିଆଣା ୨୯.୫୩୪୯ ଉତ୍ତର ଅକ୍ଷାଂଶ ଓ ୭୫.୦୨୯୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିର୍ସା, ହରିଆଣା ସହରର ମୋଟ ଜନସଂଖ୍ୟା ୩୨୭୮୬ ଅଟେ । ସେଥି ମଧ୍ୟରୁ ୫୩.୮୬% ଜଣ ପରୁଷ ହୋଇଥିବା ବେଳେ ୪୬.୧୪% ଜଣ ନାରୀ ଅଟନ୍ତି । ସିର୍ସା, ହରିଆଣାର ସାକ୍ଷରତା ହାର ୫୭.୪୮% ଅଟେ । ଏହା ଜାତୀୟ ହାରଠାରୁ ୭.୩୬% ପ୍ରତିଶତ ଅଧିକ ଅଟେ । ସେଥିରୁ ୩୪.୬୮% ପ୍ରତିଶତ ପୁରୁଷ ଓ ୨୨.୮୧% ନାରୀ ଅଟନ୍ତି । ୧୫.୪୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସିର୍ସା, ହରିଆଣାର ସରକାରୀ ଭାଷା ଅଟେ ।
ଘନଶ୍ୟାମ ନାୟକ  (୧୨ ମଇ ୧୯୪୪ - ୩ ଅକ୍ଟୋବର ୨୦୨୧) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତା ଥିଲେ  । ସେ ଅନେକ ଟେଲି ସିରିଏଲ ତଥା କଥାଚିତ୍ରରେ ଅଭିନୟ କରିଥିଲେ। ସେ ଲୋକପ୍ରିୟ ଦୂରଦର୍ଶନ ଧାରାବାହିକ ତାରକ ମେହେଟ୍ଟା କା ଉଲଟା ଚଷମାରେ ନଟବରଲାଲ ପ୍ରଭାଶଙ୍କର ଉଢାଇବାଲା ବା ନଟୁକାକା ଭୂମିକା ପାଇଁ ବେଶ୍ ଜଣାଶୁଣା ଥିଲେ । ପ୍ରାରମ୍ଭିକ ଜୀବନ ଘନଶ୍ୟାମ ନାୟକ ୧୯୪୪ ମସିହାର ମଇ ୧୨ ତାରିଖରେ ବମ୍ବେରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ ଘନଶ୍ୟାମ ନାୟକ ପାଖାପାଖି ୧୦୦ରୁ ଅଧିକ ଗୁଜରାଟୀ ଏବଂ ହିନ୍ଦୀ ଚଳଚ୍ଚିତ୍ର ଏବଂ ପ୍ରାୟ ୩୫୦ଟି ହିନ୍ଦୀ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ସେ ୧୦୦ରୁ ଅଧିକ ଗୁଜରାଟୀ ମଞ୍ଚ ନାଟକରେ ମଧ୍ୟ ଅଭିନୟ କରିଥିଲେ । ସେ ଆଶା ଭୋସଲେ ଏବଂ ମହେନ୍ଦ୍ର କପୁରଙ୍କ ଭଳି ଜଣାଶୁଣା କଣ୍ଠଶିଳ୍ପୀଙ୍କ ସହିତ ୧୨ରୁ ଅଧିକ ଗୁଜରାଟୀ ଚଳଚ୍ଚିତ୍ରରେ ମଧ୍ୟ କଣ୍ଠଦାନ କରିଥିଏଲ । ସେ ୩୫୦ରୁ ଅଧିକ ଗୁଜରାଟୀ ଚଳଚ୍ଚିତ୍ରର ଡବିଂରେ ମଧ୍ୟ କାମ କରିଥିଲେ । ମୃତ୍ୟୁ ଘନଶ୍ୟାମ ନାୟକ ୨୦୨୧ ମସିହାର ଅକ୍ଟୋବର ୩ ତାରିଖରେ ୭୭ ବର୍ଷ ବୟସରେ କର୍କଟ ରୋଗରେ ଶିକାର ହୋଇ ମୃତ୍ୟୁ ବରଣ କରିଥିଲେ। ଅଭିନୀତ କଥାଚିତ୍ର ଓ ଦୂରଦର୍ଶନର ତାଲିକା ଦୂରଦର୍ଶନ ଧାରାବାହିକ ଖିଚିଡ଼ି  (ହିନ୍ଦୀ) - ଜଣେ ବିକ୍ରେତା ଭୂମିକାରେ ମଣିମୁକଟୁ  (ଗୁଜରାଟୀ) - ମକଟଲାଲ  ନାୟକ‌  ଫିଲିପ୍ସ ଟପ୍ ଟେନ୍ - ମଖନ ଏକ ମହଲ ହୋ ସପ୍ନୋକା - ମୋହନ ଭୂମିକାରେ
ବାବା ତିଲକା ମାଁଝୀ ଜଣେ ଭାରତୀୟ ପ୍ରଥମ ଆଦିବାସୀ ସଂଗ୍ରାମୀ ଯାହାଙ୍କ ନେତୃତ୍ୱରେ ୧୭୮୫ ମସିହାରେ ବ୍ରିଟିଶ ସରକାରଙ୍କର ଅତ୍ୟାଚାର ବିରୁଦ୍ଧରେ ଏକ ସ୍ୱର ଉତ୍ତୋଳନ କରିଥିଲେ । ଏ ବିଦ୍ରୋହ ବ୍ରିଟିଶ ବିରୁଦ୍ଧରେ ପ୍ରଥମ ସ୍ୱାଧୀନତା ସଂଗ୍ରାମ ଏବଂ ମଙ୍ଗଳ ପାଣ୍ଡେଙ୍କ ସମୟର ଅନେକ ପୁର୍ବରୁ ହୋଇଥିବା ହେତୁ ତିଲକା ମାଁଝୀଙ୍କୁ ପ୍ରଥମ ସ୍ୱାଧିନତା ସଂଗ୍ରାମୀ ବୋଲି ମଧ୍ୟ ଦାବି କରାଯାଏ । ପରିଚୟ ତିଲକା ମାଁଝୀ ବିହାରରେ ଥିବା ଭାଗଲପୁର ଜିଲ୍ଲା ସୁଲତାନଗଞ୍ଜ ଥାନା ଅନ୍ତର୍ଗତ ତିଲକପୁର ଗ୍ରାମରେ ୧୧ ଫେବ୍ରୁୟାରୀ ୧୭୫୦ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କର ନାଁ ସୁନ୍ଦରମୋହନ ମୁର୍ମୁ ଥିଲା । ଛୋଟ ବେଳୁ ସେ ପାହାଡ଼ିଆ ଅଞ୍ଚଳରେ ବଢିଥିବାରୁ କୁସ୍ତି ଲଢିବା,ଗଛ ଚଢିବା ଏବଂ ପଶୁ ପକ୍ଷୀମାନଙ୍କୁ ଶିକାର କରିବାରେ ନିପୁଣ ଥିଲେ । ସେ ଉଭୟ ବ୍ରିଟିଶ ଏବଂ ଜମିଦାରି ବିରଦ୍ଧରେ ସଂଗ୍ରାମ କରିଥିଲେ । ପରେ ୧୭୮୫ରେ ତାଙ୍କୁ ଗିରଫକରି, ଗୋଟିଏ ଘୋଡ଼ା ଲାଞ୍ଜରେ ବାନ୍ଧି ଘୋଷାଡି ଥିଲେ ଏବଂ ଭାଗଲପୁର କଲେକ୍ଟର ଅଫିସ ସାମ୍ନାରେ ଥିବା ବରଗଛରେ ଫାଶୀକରି ଝୁଲାଇ ଦିଆଯାଇଥିଲା ।
ମଧୁମେହ ସମ୍ବନ୍ଧୀୟ ବୃକ୍‌କ ରୋଗ  , ମଧୁମେହ ସମ୍ବନ୍ଧୀୟ ନିଉରୋପାଥି ଭାବରେ ମଧ୍ୟ ପରିଚିତ, ଏକ ଦୀର୍ଘମିଆଦୀ ବୃକ୍‌କ ବିଫଳ ରୋଗ ଯାହା ମଧୁମେହ ରୋଗ ଯୋଗୁ ହୁଏ । ପ୍ରାରମ୍ଭରେ ସାଧାରଣତଃ କୌଣାସି ଲକ୍ଷଣ ଦେଖାଯାଏ ନାହିଁ, ପରବର୍ତ୍ତୀ ସମୟରେ ଥକ୍କା, ଫେଣମୟ ପରିସ୍ରା ଏବଂ ଫୁଲା ହୋଇପାରେ  ମଧୁମେହ ଆରମ୍ଭ ହେବାର ଅନେକ ବର୍ଷ ପରେ ଏହି ରୋଗ ଆରମ୍ଭ ହୁଏ ଏବଂ ଧୀରେ ଧୀରେ ଅବନତି ହୋଇଯାଏ  ରୋଗ ଜଟିଳ ହେଲେ ଉଚ୍ଚ ରକ୍ତଚାପ, ବୃକ୍‌କ ବିଫଳତା ଏବଂ ହୃଦରକ୍ତନାଳୀ ରୋଗ ହୋଇପାରେ । ଏହା ଉଭୟ ଟାଇପ ୧ ଏବଂ ଟାଇପ ୨ ମଧୁମେହ ଯୋଗୁ ହୋଇପାରେ  ଏହି ରୋଗର ସଙ୍କଟ ଉଚ୍ଚ ରକ୍ତ ଶର୍କରା, ଉଚ୍ଚ ରକ୍ତଚାପ, ପାରିବାରିକ ଇତିହାସ, ଧୂମପାନ ଏବଂ ଉଚ୍ଚ ଲୁଣଯୁକ୍ତ ଖାଦ୍ୟ ଗ୍ରହଣ କାରଣମାନଙ୍କ ଯୋଗୁ ସୃଷ୍ଟି ହୁଏ । ଉଚ୍ଚ ରକ୍ତ ଶର୍କରା ସ୍ତର ଯୋଗୁ ବୃକ୍‌କରେ ଥିବା କ୍ଷୁଦ୍ର ରକ୍ତନଳୀ କ୍ଷତିଗ୍ରସ୍ତ ହୁଏ ଏବଂ ପୋଡୋସାଇଟ ଅକ୍ଷମତା ହୋଇଥାଏ  ଗ୍ଲୋମେରୁଲାର ଫିଲଟ୍ରେସନ ହାର କମ୍ ଓ ପରିସ୍ରାରେ ଆଲବୁମିନ ହ୍ରାସ ହେଉଥିଲେ ତ‌ଥା ଅନ୍ୟାନ୍ୟ ସମ୍ଭାବ୍ୟ ରୋଗର ଅନୁପସ୍ଥିତି ନିଶ୍ଚିତ କରିବା ପରେ ଏହି ରୋଗ ନିର୍ଣ୍ଣୟ କରାଯାଏ। ଉପ‌ଯୁକ୍ତ ଚିକିତ୍ସା ରୋଗର ପ୍ରଗତିକୁ ମନ୍ଥର କରିପାରେ  ଜୀବନ ଶୈଳୀ ଏବଂ ଖାଦ୍ୟପେୟର ପରିବର୍ତ୍ତନ, ରକ୍ତଚାପ ନିୟନ୍ତ୍ରଣ ଏବଂ ରକ୍ତରେ ଶର୍କରା ନିୟନ୍ତ୍ରଣ କଲେ ଏହା ସମ୍ଭବ ହୋଇପାରେ  ଏହି ରୋଗରେ ବାରମ୍ବାର ବ୍ୟବହୃତ ହେଉଥିବା ଔଷଧମାନଙ୍କର ନାମ ଏସିଇ ଇନହିବିଟର କିମ୍ବା ଆଞ୍ଜିଓଟେନସିନ ରିସେପ୍ଟର ବ୍ଲକର  (ଏଆରବି) ନାମ ଉଲ୍ଲେଖ‌ଯୋଗ୍ୟ  ବୃକ୍‌କ ବିଫଳ ହେଲେ ଡାଏଲିସିସ ବା ବୃକ୍‌କ ପ୍ରତିରୋପଣ କରାଯାଇପାରେ। ମଧୁମେହ ରୋଗ ପୀଡ଼ିତ ଯୁବକମାନଙ୍କ ମଧ୍ୟରୁ ମଧୁମେହ ବୃକ୍‌କ ରୋଗ ପ୍ରାୟ ୩୩% ଲୋକଙ୍କୁ ପ୍ରଭାବିତ କରିଥାଏ  ଯୁକ୍ତରାଷ୍ଟ୍ରରେ ରହୁଥିବା ଆଫ୍ରିକୀୟ ଓ ମୂଳ ଆମେରିକୀୟ ନିବାସୀ ଲୋକଙ୍କର ଏହି ରୋଗ ଅଧିକ ହେଉଥିବା ଦେଖାଯାଏ  ବିକଶିତ ଦେଶମାନଙ୍କରେ ବୃକ୍‌କ ବିଫଳତା ସାଧାରଣତଃ ଅଧିକ ହୁଏ ଓ ମୃତ୍ୟୁ ସଙ୍କଟ ବୃଦ୍ଧି ପାଏ । ୧୭୦୦ ଓ ୧୮୦୦ ଶତକରେ ଏରାମସ ଡାର‌ୱିନ ଓ ରିଚାର୍ଡ଼ ବ୍ରାଇଟଙ୍କ କାମ ଯୋଗୁ ଏହି ରୋଗ ଧୀରେ ଧୀରେ ପରିସ୍ଫୁଟ ହେବାକୁ ଲାଗିଥିଲା ।
ନୀରଦପ୍ରଭା ପଟ୍ଟନାୟକ (୬ ଫେବୃଆରୀ ୧୯୨୬ - ୨୩ ସେପ୍ଟେମ୍ବର ୨୦୧୬) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ, ସାହିତ୍ୟିକ ଓ ଶିକ୍ଷାବିତ ଥିଲେ  । ୮୦ବର୍ଷର କର୍ମମୟ ସାମାଜିକ ଜୀବନୀ ମଧ୍ୟରେ ନୀରଦପ୍ରଭା, ଜଣେ ଗାଳ୍ପିକ ଓ ସମ୍ପାଦକ ଭାବରେ ଓଡ଼ିଆ ସାହିତ୍ୟରେ ନିଜର ଅବଦାନ ରଖିଛନ୍ତି । ସେ ଉତ୍କଳ ମହିଳା ସମିତିର ପ୍ରାକ୍ତନ ଅଧ୍ୟକ୍ଷ ମଧ୍ୟ ଥିଲେ । ସାହିତ୍ୟ କୃତି ଆଲୋଡ଼ନ ମନ ନିର୍ଝର ସାଆନ୍ତାଣୀ ଭିତର ଅଗଣା ପାରିବାରିକ ଜୀବନ ନୀରଦପ୍ରଭା, ସାହିତ୍ୟିକ ଦିବ୍ୟସିଂହ ପଟ୍ଟନାୟକଙ୍କ କନ୍ୟା ଓ ଗବେଷକ ସୁରସିଂହ ପଟ୍ଟନାୟକଙ୍କ ଭଉଣୀ ଥିଲେ । ସେ ବିପ୍ଳବୀ କବି ଅନନ୍ତ ପଟ୍ଟନାୟକଙ୍କ ଧର୍ମପତ୍ନୀ ଓ କବି ଅମରେଶ ପଟ୍ଟନାୟକ ତାଙ୍କ ପୁତ୍ର ଅଟନ୍ତି ।
ଡାଏବେଟିସ ଇନସିପିଡସ ବା ଡିଆଇ  (ଇଂରାଜୀ ଭାଷାରେ ବା ) ଏକ ପ୍ରକାର ରୋଗ   ଯେଉଁଥିରେ ପଲିୟୁରିଆ ବା ପ୍ରଚୁର ପରିମାଣର ପତଳା ପରିସ୍ରା   ହୁଏ ଓ ପଲିଡିପସିଆ ବା ଅତ୍ୟଧିକ ଶୋଷ   ହୁଏ  । ଏହି ପରିସ୍ରାର ପରିମାଣ ଦୈନିକ ୨୦ ଲିଟର ପର୍ଯ୍ୟନ୍ତ ହୋଇପାରେ । ପରିସ୍ରାର ସାନ୍ଦ୍ରତା ଉପରେ ତରଳ ପଦାର୍ଥ କମ କଲେ ମଧ୍ୟ କୌଣସି ପ୍ରଭାବ ପଡ଼େନାହିଁ । ରୋଗ ଜଟିଳ ହେଲେ ନିର୍ଜଳନ   ବା ଅପସ୍ମାର ବାତ ହୋଇପାରେ । ଚାରି ପ୍ରକାର ଡିଆଇ ରୋଗ ଦେଖାଯାଏ । ଯଥେଷ୍ଟ ଭାସୋପ୍ରେସିନ   ବା ଆଣ୍ଟିଡାଇୟୁରେଟିକ ହରମୋନ   ଅଭାବ ଯୋଗୁ କେନ୍ଦ୍ରୀୟ ବା ସେଣ୍ଟ୍ରାଲ ଡିଆଇ ରୋଗ ହୁଏ । ହାଇପୋଥାଲାମସ   ବା ପିଟୁଇଟାରି ଗ୍ରନ୍ଥି   ଆଘାତ ଯୋଗୁ ବା ଜେନେଟିକ   କାରଣ ଯୋଗୁ ଏହି ରୋଗ ହୁଏ । ଭାସୋପ୍ରେସିନ ହରମୋନ‌କୁ ବୃକ୍‌କ ସଠିକ ଭାବରେ ନ‌କଲେ ନେଫ୍ରୋଜେନିକ ଡିଆଇ   ବା   ହୁଏ । ହାଇପୋଥାଲାମସରେ ଶୋଷ   ମେକାନିଜ୍ମରେ ତୃଟି ରହିଲେ ଡିପସୋଜେନିକ ଡିଆଇ ହୁଏ ଓ ଗର୍ଭାବସ୍ଥାରେ ଜେସ୍ଟେସନାଲ ଡିଆଇ ରୋଗ ହୁଏ । ପରିସ୍ରା ପରୀକ୍ଷା  , ରକ୍ତ ପରୀକ୍ଷା   ଓ ଫ୍ଲୁଇଡ ଡେପ୍ରାଇଭେସନ   ଟେଷ୍ଟ କରି ଏହି ରୋଗ ନିର୍ଣ୍ଣୟ କରାଯାଏ । ମଧୁମେହ ବା ଡାଏବେଟିସ ମେଲାଇଟସ ଏକ ପୃଥକ ରୋଗ ଯେଉଁଥିରେ ଡିଆଇ ରୋଗ ଭଳି ପ୍ରଚୁର ପରିସ୍ରା ହୁଏ । ଏହି ରୋଗରେ ନିର୍ଜଳନରୁ ରକ୍ଷା କରିବା ନିମନ୍ତେ ଯଥେଷ୍ଟ ତରଳ ପଦାର୍ଥ ଦିଆଯାଏ । ରୋଗର ପ୍ରକାର ଅନୁସାରେ ଅନ୍ୟାନ୍ୟ ଚିକିତ୍ସା କରାଯାଏ । ସେଣ୍ଟ୍ରାଲ ଓ ଜେସ୍ଟେସନାଲ ଡିଆଇରେ ଡେସମୋପ୍ରେସିନ ଦିଆଯାଏ । ନେଫ୍ରୋଜେନିକ ରୋଗରେ ଅନ୍ତର୍ନିହିତ ରୋଗ ଅନୁସାରେ ବା ଥିଆଜାଇଡ  , ଆସ୍ପିରିନ ବା ଆଇବୁପ୍ରୋଫେନ୍ ଦିଆଯାଏ । ପ୍ରତି ୧୦୦,୦୦୦ ଲୋକରେ ବାର୍ଷିକ ୩ ଜଣ ଏହି ରୋଗରେ ଆକ୍ରାନ୍ତ ହୁଅନ୍ତି । ଦଶରୁ କୋଡ଼ିଏ ବର୍ଷ ବୟସ ମଧ୍ୟରେ ସେଣ୍ଟ୍ରାଲ ଡିଆଇ ପୁରୁଷ ଓ ମହିଳାଙ୍କୁ ସମ ଭାବରେ ଆକ୍ରମଣ କରେ । ନେଫ୍ରୋଜେନିକ ଡିଆଇ ଯେକୋଣସି ବୟସରେ ଆରମ୍ଭ ହୋଇପାରେ । ଡାଏବେଟି ଶବ୍ଦଟି ଏକ ଗ୍ରୀକ ଶବ୍ଦରୁ ନିଆଯାଇଛି ଯାହାର ଇଂରାଜୀ ପ୍ରତିଶବ୍ଦ ସାଇଫନ   ।